“Sejak Balik Dari Umrah, Pemikiran Saya Lebih Terarah Kepada Hubungan Dengan Allah” Akui Awal Ashaari

Menilai ibadah sesetengah individu sejurus balik umrah, orang ramai terlalu menilai dan merumitkan ibadah ini.

Apatah lagi pergi menunaikan umrah dikalangan selebriti, pasti netizen mendambakan perubahan kerohanian dan penampilan.

Umrah kali ini mengajar saya lebih dekat dengan Tuhan tetapi orang tidak nampak perkara begitu kerana fokus terhadap perubahan luaran saya.

“Saya rasa orang kita suka merumitkan mengenai menunaikan haji atau umrah hingga kadang-kadang tercetus persepsi menakutkan untuk melakukan kebaikan di Tanah Suci.

Awal yang baru sahaja pulang dari Mekah dan Madinah bersama isterinya, Scha Alyahya pada Februari lalu banyak mengubah cara pemikirannya sejak menunaikan ibadah umrah.

Hal ini diakui oleh isterinya sendiri dalam majlis pembukaan kedai kopi terbaharu milik Awal Ashaari The Great Coffee yang berlokasi di Shah Alam, Selangor.

“Sebagai anak seni, bukan kata balik umrah boleh terus insaf dan berubah, cuma saya dapat bawa balik pengalaman selain pengajaran berguna.

“Hakikatnya sejak balik dari umrah, perbuatan dan pemikiran saya lebih terarah kepada hubungan dengan Allah. Isteri pun cakap saya banyak berubah,” jelas bapa kepada dua anak itu.

Umum Awal bersama isterinya, Scha Alyahya menunaikan umrah pada awal Februari lalu.

Bagaimanapun, tidak lama selepas pulang dari menunaikan ibadah umrah, penampilannya menjadi bualan netizen. Dikecam kerana mengubah warna rambutnya, netizen melabelkan pengacara popular ini melanggar hukum agama.

Apabila sesetengah pihak mempersoalkan penampilannya dia mewarnakan rambutnya menjadi ‘putih’ dengan menggunakan teknik peluntur sejurus pulang dari mengerjakan ibadah umrah baru-baru ini, Awal hanya ambil tindakan berdiam diri.

“Lagipun ini bukan warnakan rambut, saya gunakan sejenis bahan peluntur tetapi jika mahu berlawan (beri kenyataan) pun orang tidak akan faham,” katanya

Tambahnya lagi, dia tidak boleh mengubah gayanya secara drastik memandangkan dia sangat meminati bidang fesyen.

“Dari segi stail dan penampilan tidak mungkin saya akan berkopiah 24 jam kerana saya masih berminat dalam fesyen. Tambahan pula kerja saya masih berkaitan dengan dunia fesyen.

“Saya hanya buat apa yang menggembirakan diri sendiri tetapi pada masa sama saya tetap menjaga hubungan dengan Allah.

“Orang kita tidak boleh menerima sesuatu perubahan drastik dan saya cuba faham perkara tersebut serta tidak menidakkan mereka,” ujarnya.

Namun, selebriti itu tidak cepat melatah dengan kata-kata netizen yang mempersoalkan penampilannya.

“Kadang-kadang ada perkara yang tidak boleh dikongsikan kerana benda tersebut peribadi. Nanti orang cakap menunjuk pula.

“Bagi saya tidak mengapalah, saya tidak kisah dengan persepsi orang kerana saya rasa lebih dekat (dengan Allah) dan tenang,” tuturnya.

Buat masa ini Awal lebih selesa mengenakan topi atau kopiah jika hadiri rumah ibadah.


‘Jangan Bersedih Girls! Baik Single Daripada Bercinta Dengan Orang Yang Salah’-Syifa Melvin

Apabila sudah mejangkau usia 20-an, kebanyakan daripada kita pastinya sudah memikirkan mengenai soal jodoh bukan? Kerana pada usia begini ramai di antara kita yang sudah mula mendirikan rumah tangga.Namun, masih ramai juga yang menunggu jodoh yang belum berkunjung tiba.

Kadang kala kita mesti terfikir mengapa kita gagal dalam sesebuah perhubungan itu walaupun kita saling mencintai. Tapi percayalah ada sebab mengapa terjadi sesuatu kejadian itu. Jangan bersedih girls! Bacalah perkongsian daripada Syifa Melvin iaitu adik kepada Syatilla Melvin ini. Anda pasti akan kembali tenang…

?APPRECIATION POST TO ALL SINGLE LADIES?.. Dont rush to be in relationship or to get married,i was there in that phase where I really wanted to get married swallow every shit and pain till lost myself,why??? Bcs everyone is getting married at my age.. Better wait than being with the WRONG ONE!

As time goes by,surrounding berubah,different mindset,umur naik.. I surround myself dengan positive vibes,sadly everyone is getting married too now,my younger sister is engaged and getting there soon and bff is married,don’t you think i need that too? Of course yess but Wallahi after that i’ve been through I finally become matured to accept Qadr or what Allah has written for me.. Obviously my surroundings help me too,thats why cari kawan yg betul2 positive and it will lead you to be more positive…

its a bit stress I admit when my younger sister is getting married while me still in my own life doing everything alone but HEY!!! Heads up girls!! Its not that u are comitting big sin! Cuma jodoh Allah belum sampai.. Alhamdulillah orang lain jodoh awal tapi Allah gantikan kita dari berjodoh awal dengan Rezeki.. Alhamdulillah Syukur sangat-sangat.. ingat ya,Allah tak kejam.

Why we always failed in relationships? Because Allah is helping us out dari orang yang salah dan jauhkan kita dari sakit hati.. Always remember this one thing “Allah jadikan kita, Allah sayangkan kita, Dia nak yg terbaik utk hambanya” Jangan sesekali cakap “why me” tapi set in mid “What is Allah trying to show me”.

This is my main Point here.. Kalau kita masih leka,jarang solat,banyak buat dosa mungkin tu sebab jodoh kita lambat sampai,jadi kita haruslah berubah,mintak ampun taubat banyak2 sebab kita mestilah nak yg terbaik utk masa depan kita,utk anak2 kita.. jadi kita kena berubah dulu barulah Allah bagi yg terbaik buat kita.. Selalulah berdoa kerana Doa itu senjata orang Mukmin?


Siapa Sangka Jaga Silaturahim Sesama Manusia, Salah Satunya Cara Menjemput Rezeki

Setiap individu punya rezeki yang telah ditetapkan oleh Allah Taala dan pastinya ia berbeza dengan individu yang lain. Walau apa pun rezeki yang diberikan, bersyukurlah kerana tidak semua bernasib baik mendapat rezeki yang anda terima.

Ada individu yang diluaskan rezeki dan ada juga yang disempitkan rezeki. Semua ini berbalik pada amalan anda.

Itulah yang dikongsikan oleh wanita bernama Naseha Sakina MJ di Facebook tentang 13 punca rezeki. Semoga perkongsian ini bermanfaat untuk anda semua.

Siapa yang bertaqwa, Allah akan buka baginya jalan daripada segala kesempitan dan kesusahan.

Siapa yang bertawakal akan Allah permudahkan baginya rezeki. Allah akan rawat kita walau sebanyak mana masalah yang kita hadapi, tetapi Allah mahukan kita sabar. Itu janji Allah. Selepas ada kepayahan, pasti ada kesenangan.

Sekiranya ada masalah, kita perlu pertolongan Allah yang beri masalah. Dia yang mendatangkan dan Dia juga yang mendatangkan penyelesaian. Setiap ujian yang datang itu adalah hadiah untuk menaikkan darjat kita.

3. Solat

Suruhlah ahli keluargamu solat dan sabar dalam menunaikannya serta khusyuk. Sewaktu kita solat, Allah akan tengok hati kita sedang sibuk dengan apa. Dengan urusan duniawi ataupun padaNya Maha Pemberi Rezeki.

Barangsiapa yang bersedekah, Allah akan gantikannya dengan 10 kali ganda.

Beristighfar dan berselawat. Dia akan datangkan kemudahan, anak, rezeki, sungai mengalir dan ladang yang subur.

Bersyukur dan Allah akan tambah nikmat anda.

Mahu dipanjangkan usia dan dimurahkan rezeki, jaga silaturahim dan berbakti dengan kedua-dua ibu bapa anda.

Jaminan itu rezeki Allah.

Jangan takut untuk bernikah dan mempunyai anak kerana bersamanya Allah turunkan rezeki.

Allah berikan nikmat rezeki yang banyak buat sesiapa yang menyampaikan dakwah Allah.

Amalkan surah Al-Waqiah selepas Asar atau waktu-waktu lain jika berkesempatan asalkan istiqomah.

Berusaha dalam mendapat rezeki yang telah dijamin Allah. Usaha batin (menjaga amal) adalah lebih utama daripada usaha zahir (pekerjaan).


Walau Dipandang Sinis, Lelaki Ber’TATTOO’ Inilah Yang Jadi Tukang Cuci, Teman Bercakap, Tegas Jaga Aurat & SOLAT

Setiap wanita pastinya mahukan pasangan yang sempurna dari semua segi untuk dijadikan Imam dan boleh membimbing ke jalan yang diredai Allah. Tetapi setiap urusan jodoh itu terletak di tangan Allah. Kita hanya mampu berdoa dijodohkan dengan insan yang selayaknya. Seperti perkongsian wanita ini yang tidak menyangka jodohnya dengan seorang lelaki berstatus duda yang ber’tattoo’ dan tidak arif bab agama serta memiliki seorang anak perempuan hasil perkahwinan terdahulu. Apa yang istimewanya penampilannya juga yang berniqab seperti menimbulkan curiga masyarakat yang memandang kepada mereka berdua.

Mata yang memandang mereka bukanlah golongan yang biasa-biasa, tetapi mereka yang dirasakan arif dalam bab agama yang kita gelar Pak Haji atau lelaki berjubah dan berkopiah. Begitu juga pandangan sinis wanita berniqab dan berjubah yang banyak menjeling sambil berbisik-bisik melihat dia dan suami ber’tattoo‘nya ini.

Sama juga dengan urusan solat. Suami ber’tattoo‘ inilah yang akan sentiasa mengingatkan dirinya yang ketika itu sudah masuk waktu tetapi ralit dengan ‘smartphone’ sehingga perlu ditegur dengan cara berdehem.

Paling membahagikan buat wanita ini apabila suaminya ini tidak kisah jika perkahwinan mereka ini diuji dengan ketiadaan anak.

Lelaki ini tidak kisah jika mereka berdua tidak mempunyai anak kerana itu semua adalah urusan Allah. Baginya itu semua kerja Allah seperti juga pernikahan mereka di mana dia bertemu jodoh dengan seorang wanita yang berpenampilan berniqab begini.

Keduanya cukup berterima kasih kepada Allah atas anugerah yang terindah ini, dan semoga perkahwinan dibina ini kekal hingga ke jannah walaupun merasakan diri mereka berdua serba kekurangan.

Sesungguhnya lelaki ini yang dikirim kepadanya seorang yang pakar dalam bab mengemas, tukang cuci, bertukang, tempat mengadu, peneman, tempat bermanja dan juga kaki gaduh. Itu sebenarnya sudah memadai dan cukup membahagiakan diri wanita ini.

Terlelap lepas Isyak, tersedar balik dalam pukul 2.30 pagi. Cari suami tengok kiri kanan, tak ada. Dengar bunyi berketuntang di dapur.

“Sah-sah laki aku tengah masak,” monologku.

Teringat masa sebelum nikah, saya beritahu suami. “Abang, saya ni tak rajin masak, tak rajin membasuh kain, lipat baju, mengemas rumah segala bagai. Bangun tidur pun boleh lajak tengahari,” jujur saya beritahu dia.

Dia senyum, “Abang nikah dengan sayang sebab nak buat isteri, bukan nak buat orang gaji,” katanya.

Sentap kejap saya. Saya tunduk diam, senyum. Kes saya mungkin sedikit ‘special’. Bernikah dengan seorang duda yang ber’tattoo’ yang tidak arif perihal agama dan memiliki seorang anak perempuan hasil perkongsian hidupnya dengan bekas isterinya.

Dia pernah bernikah dan pernah gagal dalam institusi perkahwinan. Saya lihat sendiri bagaimana dia berusaha bersungguh-sungguh memperbaiki hubungan terdahulu dan bagaimana dia menjadikan kesilapannya dulu sebagai mengajaran dan pedoman dalam hubungan kami.

Seperti hari-hari biasa, manusia memandang kami dengan pandangan yang ‘kejam’. Saya tidak pernah marah pada ‘tattoo’nya walaupun di awal perkenalan kami dahulu saya kurang senang dengan ‘tattoo’nya. Astaghfirullah… itulah kelemahan saya dahulu. Juga seperti masyarakat lain yang memandang dia dengan pandangan yang ‘senget’.

Pandangan masyarakat juga pada kami seolah-olah kami tidak layak bersama memandangkan dia dan ‘tattoo’nya sedangkan saya berjubah dan berniqab. Ini perkara biasa yang kami lalui sepanjang kehidupan kami bergelar suami isteri.

Bayangkanlah kami pernah terserempak dengan dengan sekumpulan wanita yang berjubah, berpurdah dan berniqab sekalipun, mereka akan mencuit lengan sesama mereka, memandang kami sambil menjeling dan berbisik-bisik lalu pergi dengan langkah yang laju.

Begitu juga andai kami terserempak dengan golongan pak-pak aji atau lelaki-lelaki yang berjubah, bersongkok atau berkopiah. Ada yang menggeleng-geleng kepala, ada yang sampai terjegil biji mata. Ada yang tak lepas pandang. Kejap-kejap pandang saya yang berjubah berniqab ini, kejap-kejap pandang suami yang ber’tattoo’.

Bayangkan juga bagaimana andai institusi agama Islam sendiri memandang kami dengan pandangan yang ‘pahit untuk ditelan’ sedangkan Islam itu agama yang baik, sempurna, syumul.

Saya rasa andai kalian di tempat kami, tak ramai yang memiliki hati yang cekal dan ‘tough’. Banyak perkara yang boleh buat kita makan hati dengan masyarakat namun hati kena kuat.

Bila ditanya kenapa suami masih ber’singlet’? Saya ambil ia sebagai jalan penghijrahan. Andai kalian faham, jalan penghijrahan seseorang bukan makan masa yang singkat. Saya sendiri pun walaupun berjubah dan berniqab, masih lagi lalai dengan agama. Jalan penghijrahan tidak perlu drastik.

Saya banyak mengambil contoh diri saya sendiri dalam landasan perjalanan menuju jalan Allah SWT. Ada orang Allah bagi perjalanan hijrahnya cepat, ada orang rezeki perjalanan hijrahnya makan masa. Setiap orang rezeki taufik hidayahnya tidak sama.

Manusia memang akan cepat menilai dan nampak keburukan, kelemahan dan keaiban manusia lain. Bagi saya, untuk permulaan perjalanan hijrah yang makan masa ini, suami dah tanggalkan subang yang dipakainya pun saya dah sangat bersyukur. Orang lain takkan faham apa yang dirasa oleh isterinya. Saya terima suami seadanya walaupun saya tahu jalan penghijrahan itu makan masa yang amat panjang

Saya ingat lagi, saya pernah ajukan satu soalan kepada suami memandangkan saya tahu bekas isterinya seorang yang free hair tidak bertudung.

“Abang suka saya pakai tudung?” agak mengarut soalan saya ketika itu.

“Ehh sukalah!” jawabnya membuatkan saya ketawa.

“Abang suka saya pakai niqab?”saya tanya.

“Suka sangat, sayang… Pakailah. Biar abang seorang je yang tengok sayang. Tak nak bagi orang lain tengok!” jawabnya.

Demi Allah saya happy giller dengar jawapan itu, jawapan dari suami sendiri. Sebab saya sedar, ramai kawan-kawan saya yang dahulunya berpurdah dan berniqab namun selepas bergelar isteri, purdah atau niqab tiada lagi menutupi wajah mereka.

Tak apalah, tak kisah pasal itu. Muka bukan aurat cuma bagi saya, bila dianugerahi Allah SWT seorang suami yang masyarakat pandang ‘jahat’ dengan tattoo yang penuh di tangan, dada, jari, belakang dan kaki, tiada siapa pun yang menjangkakan lelaki ini walaupun tidak pandai tentang selok-belok agama namun dia seorang yang sangat tegas menjaga SOLAT dan AURAT isterinya.

Ya Allah, belum lagi masuk kisah solat, di mana suami yang ber’tattoo’ ini kalau dah masuk waktu solat, jika dilihatnya isterinya masih ralit dengan smartphone di tangan, cukup sekadar suami berdehem., cepat-cepat si isteri berlari mengambil wudhuk!

Begitu juga di kala orang lain memilih pakaian pelbagai fesyen untuk Hari Raya, suami pula lebih gemar saya memakai jubah, bertudung labuh dan berniqab.

“Baju kurung pun tak boleh? Tutup aurat juga,” soal saya.

Lama suami terdiam. Mungkin terkedu dengan soalan isteri. Lantas dia memeluk bahu isterinya sambil berkata, “Abang suka sayang pakai jubah lagi.”

Saya pun ketawa. Hahaha!

Bila ditanya kenapa saya yang berjubah, berpurdah, berniqab ini tidak memilih lelaki yang pandai agama, bukan dari golongan ustaz atau yang bersongkok, berkopiah, berjubah? Saya senyum, biarlah ia menjadi simpanan rahsia yang paling dalam. Tidak mahu membuka aib mana-mana institusi keagamaan. Biar saya simpan pendam segala trauma yang paling dahsyat yang pernah menghantui sepanjang hidup.

Biarlah saya membuka lembaran baru dalam hidup bersama seorang suami yang dipandang ‘kaca’ yang tidak bernilai oleh masyarakat namun dia adalah ‘berlian’ paling menyerlah dalam qalbu.

Dear husband,

No matter what apa orang nak cakap, ini isterimu yang sentiasa ada disisi dengan izin Allah SWT. Tak tahu nak ucap terima kasih macam mana lagi dah sebab semua pakaian, boots, cadar, dia yang basuh cuci. Dia yang masak, dia yang mengemas rumah, dialah yang bertukang kalau ada apa-apa yang perlu diperbaiki rosak di rumah. Dialah tempat mengadu, dialah peneman, dialah tempat bermanja, dialah kawan kaki gaduh kahkah!

Sampai satu masa, saya pernah tanya suami, “Kalau perkahwinan kita ini Allah uji dengan tiada anak?”

Suami akan peluk erat, “Abang tak kisah pun semua tu. Ada ke tak ada ke. Itu semua kerja Allah. Macam pernikahan kita inilah. Abang sendiri tak jangka boleh bernikah dengan sayang yang bertutup-tutup macam ini.

“Banyak benda yang kita tak tahu tapi Allah SWT dah persiapkan untuk kita sebab yang memberi rezeki semuanya adalah Allah SWT. Kenapa perlu ada persoalan dengan kerja Allah?” jawab suami.

Allah… sentap!

Fabi ayyi ala’i rabbikuma tukazziban. Nikmat tuhan kamu yang manakah kamu dustakan?Alhamdulillah. Alhamdulillah. Alhamdulillah. Terima kasih Allah atas anugerah yang terindah. #BukanYakuza


Trik Fesyen Terbaru, Sarungkan 5 Pilihan Warna Yang Menjadikan Almari Baju Anda Lebih ‘Hidup’ Dan Tidak Bosan!

Pemilihan warna yang sesuai dan sempurna dalam stail anda dapat menjadikan penampilan anda lebih menarik dan menyerlah! Bukan itu sahaja, malah jika bijak memilih warna, anda akan tampak muda dari usia anda!

Apakah cara untuk menjadikan ‘wardrobe’ anda dihiasi dengan warna-warna yang bijak dan menarik? Usah risau, kali ini, team Hijabista akan kongsikan pilihan warna menarik yang wajib ada di dalam almari pakaian anda!

Hijau

Pemilihan warna hijau bukan sahaja menjadikan penampilan anda segar malar, malah ia memberi dimensi baru dalam stail fesyen anda! Usah risau untuk mencuba warna hijau ini. Cuba gayakan from head-to-toe warna hijau ini! Pastinya gaya tahun 2022 anda lebih meriah, berbeza dan bersedia dengan aktiviti yang penuh cabaran!

Hitam

Salah satu warna asas ini semestinya menjadi pilihan ramai walaupun kita sudah hampir untuk meraikan tahun baru 2022 nanti. Mana tidaknya, warna hitam ini tidak pernah menimbulkan kesalahan dalam berfesyen. Apa jua warna yang dipadankan, apa jua jenis fesyen yang disarungkan, warna hitam ini pasti sahaja menepati citarasa ramai! Warna hitam bukan sahaja dapat menjimatkan masa, malah ia juga merupakan salah satu trik terbaik untuk menghasilkan gaya prefesional yang mewah!

Biru

Sama juga seperti warna hijau, warna biru juga mampu memberikan nafas segar dalam fesyen anda. Warna biru denim juga mampu untuk menaikkan elemen ranggi dalam gaya anda. Jadi tidak hairanlah mengapa warna biru ini antara warna wajib yang harus ada dalam almari baju anda!

Putih

Siapa yang tidak suka dengan rona putih? Bukan sahaja memberi visual klasik dalam gaya anda, malah ia juga menaikkan unsur feminin diri anda. Lembut dan sopan, warna putih ini antara warna yang sememangnya harus memenuhi almari pakaian anda!

Nude Brown

Warna nude ataupun warna tanah memudahkan gaya fesyen anda apabila ia senang untuk dipadakan dengan apa-apa warna sekalipun. Gunakan daya kreativiti anda untuk menghasilkan suai padan menarik dengan warna ini. Pasti menyerlah!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Tip Pinggang Ramping Secekak Di Hari Raya, Barulah Boleh Melaram Kebaya Potong Payung

Diet sepatutnya menjadi amalan sepanjang masa. Definisi diet itu sendiri adalah amalan pemakanan, oleh itu pastikan anda amalkannya setiap masa, setiap hari. Pemakanan perlu dijaga terutama dari segi kuantiti makanan yang diambil.

Ramai antara kita mengelak daripada mengambil nasi supaya badan kekal ramping. Sebenarnya, nasi ialah sumber karbohidrat yang baik dan memang benar ia boleh menyebabkan kegemukan, tetapi hanya jika kita mengambilnya dalam kuantiti berlebihan.

Wanita mana sahaja yang tidak suka nampak langsing bukan? Apabila tubuh langsing dengan BMI yang normal, keyakinan diri lebih tinggi selain tubuh rasa lebih sihat dan berstamina.

Jika anda masih tercari-cari amalan diet yang sesuai sama ada untuk mengekalkan atau menurunkan berat badan, anda boleh cuba cara seperti yang dikongsikan ini.

Resepi Merampingkan Badan

BAHAN-BAHAN:
1 biji limau nipis
2 uncang teh @ 1 sudu besar daun teh
1 mug air kosong

CARA-CARA MEMBUAT:
1. Rebus uncang teh atau serbuk teh sehingga mendidih. (Guna api kecil). Biarkan mendidih selama 5 minit.
2.  Tutup api dan biarkan suam.
3. Perahkan 1 biji limau nipis.
4. Minum 1 gelas, 2 kali sehari selama sebulan.(dilanjutkan tempoh jika perlu)

HIJABISTA: Sekiranya berat badan sudah ideal, masih perlu mengawal kuantiti dan kualiti makanan untuk kekalkan berat badan dan untuk menjamin kesihatan badan dalam jangka masa panjang.


Baju Raya Sedondon Level Artis Tapi Pada Harga Mampu Milik, Confirm Tak Menyesal Beli Belah Di MYDIN

Menjadi kemestian raya disambut penuh keceriaan diraikan bersama insan tersayang. Pastinya penampilan sedondon jadi pilihan di pagi raya sambil menanti kehadiran sanak saudara serta teman-teman berkunjung ke rumah.

Ada kalanya sukar untuk mencari baju sedondon kerana bilangan saiz yang limited serta tidak banyak butik menawarkan pilihan begini.

Namun bagi mereka yang mahu bergaya sedondon, tidak perlu risau datang sahaja ke cawangan pasar raya MYDIN yang menawarkan pelbagai jualan baju raya yang cantik dan menarik.

Sebagai salah sebuah pengendali rangkaian peruncitan terbesar dan terkemuka di Malaysia, MYDIN turut sama menampilkan rekaan baju raya yang eksklusif. Malah gaya anda pastinya setaraf selebriti tatkala menyarung persalinan dari MYDIN ini.

Lebih menarik turut ditampilkan bersama koleksi sedondon untuk wanita dari koleksi Mikayla dan kanak-kanak. Jika pakaian wanita pelbagai pilihan seperti kebaya, kurung moden dengan rekaan cukup menawan.

Bukan itu sahaja, pelbagai rekaan tudung sama ada instan atau shawl panjang turut dijual pada harga sangat mampu milik. Hadir dengan fabrik lembut dengan mainan rona pastel menjadikan selendang digayakan terletak cantik di kepala.

Padankan sahaja dengan kerongsang pelbagai jenis yang pastinya menjadikan gaya anda sentiasa ‘on point’ walaupun seharian bergaya dengan koleksi cukup menawan ini.

Koleksi istimewa yang turut dilancarkan bersama Kempen Girang Syawal Tiba 2019 ini boleh didapati di semua cawangan pasar raya MYDIN di seluruh negara.

Selain rekaannya yang berkualiti, koleksi Mikayla ini menawarkan pembelian harga mampu milik iaitu serendah RM29.90 untuk selendang dan RM150.00 untuk sepasang persalinan wanita.

Jika anda mahu menyambut Syawal pada tahun ini dengan gembira di samping keluarga dan sanak-saudara, pastikan koleksi Mikayla ini menjadi persalinan anda di hari lebaran.


Epal Selain Snek Sihat Boleh Bantu Hilangkan Mata Panda & Kerutan Pada Wajah

Memang sedap makan epal! Epal antara pilihan snek sihat yang membekalkan pelbagai khasiat sekiranya diamalkan setiap hari.

Epal kaya nutrisi dan baik untuk kulit dan tubuh kerana tinggi dengan kandungan serat, kaya antioksida dan vitamin C.

Laporan kajian kesihatan dari Amerika Syarikat, mendedahkan sebiji epal hijau mengandungi 14 gram (g) karbohidrat manakala epal merah pula 15 g karbohidrat.

Jika anda berhajat untuk mengamalkan regim kecantikan menggunakan epal, boleh cuba cara Suzy Honey ini.

PETUA GUNA BUAH EPAL UNTUK KECANTIKAN WANITA

Semua orang suka makan epal, kan? Selain rasanya yang enak, ternyata buah ini mempunyai khasiat dan manfaat bagi kesihatan anda semua. Mana taknya, banyak vitamin C dan kaya akan zat antioksidan tau.

Jom kita semak sekejap, apa manfaat epal bagi manusia terutama kita ni semua sebagai wanita.

HILANGKAN MATA PANDA

Akak tahu kalian suka tengok panda. Rasa mereka ni semua comel,kan? So, kalian nak jadi macam mereka. Itu yang semua suka tidur lambat tu. Atau selalu kurang tidur. Itu yang ada lingkaran hitam sekitar mata. Ini semua petanda tak sihat tau. Metabolisme tubuh terganggu.

Caranya, kalian sapukan potongan buah epal itu di sekitar lingkaran hitam tersebut. Kemudian tekap buah epal itu tersebut pada kelopak mata. Tekan sedikit saja dan biarkan beberapa minit.

Ini membantu hilangkan area hitam tu tau! Hihi.

HILANGKAN KERUTAN DI WAJAH

Kerutan ini biasanya terjadi bila kita terlalu stress atau faktor penuaan. Namun, kalian tidak perlu khuatir ye kerana masker epal berikut ini akan bantu hilangkan semua itu.

Caranya, blendkan buah epal lalu campur putih telur. Sampailah rata.

Sapukan terus adunan tersebut ke wajah secara merata sebagai masker. Biarkan selama 30-40 minit. Sampailah ia kering sendirinya. Lalu bilas dengan air bersih ye.

Banyak lagi khasiat yang ada pada buah ini. D isamping untuk kecantikan, ia juga boleh turunkan kadar kolestrol dengan memakan 2 buah epal setiap hari.

Payudara anda juga bertambah sihat jika makan buah epal ini secara teratur. Bolehlah elak penyakit breast kanser dari awal.

EPAL MERAH ATAU HIJAU?

Lazimnya ramai memilih epal hijau berbanding merah kerana mengandungi lebih banyak nutrisi terutamanya di bahagian kulit. Sebaiknya jangan buang kulitnya.

Cuka dalam epal berupaya merawat masalah penghadaman kerana kandungan antibiotik, melegakan sakit tekak selain mengurangkan kadar kolesterol.


Tak Mahu Duit, Tukang Cuci Ini Pilih Untuk Bersolat Di Hijr-Ismail Sebagai Ganjaran

Setiap orang ada impian tersendiri dalam hidup. Ada yang mahukan pangkat, populariti dan kekayaan. Namun, ada juga yang tidak mengharapkan apa-apa melainkan mengejar redha Allah agar mendapat kebahagiaan di akhirat nanti.

Seperti kisah yang dikongsikan di Twitter ini, pemuda ini merupakan insan yang sangat bertuah yang telah diberikan rezeki oleh Tuhan mengenai suatu peluang yang didambakan oleh semua Islam. Apakah itu?

Seorang pemuda dari Pakistan telah dipilih sebagai tukang cuci terbaik bulanan di Masjidil Haram. Pihak pengurusan mahu menghadiahkannya wang namun dia menolaknya. Sebaliknya, dia hanya mahukan solat di Hijr-Ismail. Umum sedia maklum bahawa setiap jemaah pasti berasak-asak mahu bersolat di situ. Rezeki buatnya, pintu ditutup dan ruang itu dikhaskan hanya untuk dirinya sahaja bersolat dengan limparan cahaya dari Kaabah.


‘Crop Top’ Umpama Pakai Bra Di Luar, Hijabi Jangan Jadi Mangsa. Ada Lagi Cara Untuk Tampil Sopan Bergaya!

‘Crop top’ adalah bahagian baju atas yang dilapisi dengan padanan baju lain. Apa yang menarik sejak kebelakangan ini dari cara kreatif meletakkan lapisan atas baju.

Namun bagi anda yang berhijab tidak kurang juga ingin mengayakan lapisan ‘crop top’ sebagai idea gaya tambahan. Sekiranya anda mencari idea padanan ini, jangan sampai jadi mangsa gaya dan tidak menampakkan imej gadis berhijab. Jangan tolak idea itu dan lihat di sini cara melapisi crop top dan cara memakainya dengan tudung.

‘Crop top’ sesuai dengan pelbagai bentuk badan jika disesuaikan dengan tepat. Mengayakan ‘crop top’ anda tampak moden dan sangat bergaya. ‘Crop top’ adalah gabungan fesyen dan glamor yang anggun. ‘Crop top’ yang sempurna ini terdapat dalam pelbagai warna, reka bentuk dan corak yang sangat sesuai dalam gaya apa pun sesuai pilihan anda. Lengan dan garis leher boleh diubah seperti lengan peplum, setengah lengan dari lengan bahu dan lebih banyak lagi. Sekiranya anda ingin memakai ‘crop top’ tanpa menunjukkan perut, berikut adalah beberapa petua.

Sebilangan ‘crop top’ jatuh tepat di bawah garis bra, sementara yang lain berhenti tepat di atas butang perut. Manakala ‘crop top’ yang sesuai untuk gadis yang berhijab, lebih panjang yang dapat menutupi sebahagian besar perut. Dipasangkan dengan bahagian bawah yang tepat, panjang apa pun boleh sesuai dengan semua keadaan dan jenis badan, jadi gunakan apa sahaja yang membuat anda merasa paling selesa dan bergaya.

Untuk kesesuaian yang paling rata pada mana-mana jenis badan, cari ‘crop top’ yang berada tepat di atas garis pinggang anda. Menyerlahkan bahagian paling sempit batang tubuh anda akan memberikan kesan pelangsingan yang ramping pada keseluruhan penampilan anda, terutamanya apabila dipasangkan dengan bahagian bawah pinggang ‘high waist’.

Bahagian atas yang ketat akan kelihatan menampakkan susuk tubuh. Gadis berhijab amat sesuai memilih ‘crop top’ yang tidak melekat di badan. Padankan dengan sepasang seluar lebih longgar, seperti palazzo atau gaun labuh. Gaya t-shirt atau tangki lebih santai berpasangan dengan seluar jeans dengan pinggang tinggi untuk penampilan yang lebih kasual.

Beberapa kebijaksanaan konvensional mengatakan bahawa ‘crop top’ yang lebih pendek dan sesuai sangat sesuai untuk gadis-gadis yang kurus, tetapi beberapa carian media sosial atau Internet akan menunjukkan kepada anda bahawa ‘crop top’ yang panjang dan sesuai dapat memenuhi semua jenis badan. Sekiranya anda melihat ‘crop top’ yang anda suka, cubalah sahaja. Anda mungkin terkejut dengan penapilan gaya baharu anda!

Padankan dengan reka bentuk grafik yang padat, bergaris atau grafik dengan tali longgar yang menggantung lurus atau mengetuk pinggang anda.

‘Crop top’ yang longgar melengkapkan perut anda sementara seluar dengan pinggang tinggi untuk penampilan yang santai tetapi menarik. Anda boleh menyesuaikan garis pinggang seluar anda berdasarkan berapa banyak lapisan dalam ingin tunjukkan. Sepasang pinggang tinggi dengan bahagian atas yang longgar dan panjang dapat menutupi seluruh tubuh anda.

Sweater atas lengan panjang adalah pilihan terbaik untuk gadis berhijab. Pasangan klasik dan menggemari gambar ini tidak memerlukan hiasan.

Pastikan penampilan anda tetap santai dengan kasut kasual, seperti sandal atau senakers. Boleh juga gayakan dengan sepasang sarung kaki yang bercorak.

Set bahagian atas dan seluar atau skirt bercetak adalah penampilan bergaya dan memikat juga sempurna untuk pesta atau majlis tertentu. Sekiranya anda memasangkan bahagian atas yang dicetak dengan bahagian bawah yang dicetak, pastikan cetakannya sama! Walaupun corak yang sedikit akan bercanggah.

Bahagian atas yang terikat memberikan getaran retro yang comel dan menutupi kulit yang sedikit lebih banyak daripada ‘crop top’ biasa, hanya sedikit bahagian lapisan dalam yang akan kelihatan di bahagian bawah anda.

Anda juga boleh memadankan tali leher sendiri apabila mengayakan kemja kemeja di lapisan dalam. Ini adalah cara yang bagus untuk mempermudah penampilan ‘crop top’, kerana anda dapat membuat lebih chic walupun tampak formal.

Lapisan longgar kelihatan cantik dengan padanan ‘crop top’ yang pendek sesuai untuk gadis berhijab. Cari yang terletak di atas butang perut anda di pinggang semula jadi anda untuk penampilan yang lebih sempurna untuk semua jenis badan.

Kasut Tumit tinggi yang berwarna nude  atau hitam adalah suatu keharusan untuk menjadikan gaya ‘crop top’ anda berjaya untuk ke majlis formal.

Tambahkan keanggunan pada penampilan dengan gaya hijab yang menarik sesuai dengan padanan ‘crop top’ yang menjadi pilihan. Corak hijab juga memainkan peranan penting supaya tidak bercanggah dengan corak lapisan baju.

Cari ‘crop top’ dengan elemen berstruktur yang tidak terlalu ketat pada kulit anda. Pastikan corak dan reka bentuk pakaian mengekalkan penampilan yang sesuai dengan tempat kerja.

Bahagian bawah pinggang tinggi adalah suatu keharusan untuk penampilan ini, kerana anda tidak mahu kulit terdedah dalam persekitaran profesional. Dapatkan skirt atau seluar berwarna pejal dengan kaki tirus atau potongan lebar.

Untuk gaya yang lebih bergaya atau untuk cuaca yang lebih tenang, pakai blazer yang sesuai atau lapisan panjang. Penambahan cepat dan praktikal ini dapat menjadikan penampilan lebih sesuai dengan pejabat.

‘Crop top’ secara semula jadi kelihatan sedikit kasual, jadi gunakan kasut dan aksesori anda untuk memastikan pakaian anda tetap ada kelas. Tumit adalah pilihan terbaik, tetapi sepasang flat runcing juga boleh digayakan untuk penampilan ini.

‘Crop top’ memberi kebebasan kepada gadis berfesyen untuk mencuba dan meneroka reka bentuk dan gaya kreatif baru. Gadis berhijab wajib mencuba versi memakai top up dengan menutup bahagian tengah badan anda.


Surah Al-Waqiah & Al-Mulk Memang Power. Rezeki Tak Dijangka Datang Melimpah Ruah

Setiap surah dalam Al-Quran mempunyai keistimewaan dan kehebatannya yang tersendiri. Selain menambahkan pahala amalan kita apabila membacanya, ayat Al-Quran juga mampu membantu kita dalam kehidupan seharian.

Ikuti perkongsian seorang pengguna Twitter ini @izz_amir95 mengenai amalan membaca Al-Waqiah dengan Al Mulk yang mampu menjemput rezeki dalam kehidupan kita.


#OOTD Mira Filzah Yang Santun Menutup Aurat Dipuji, Jadi Idola & Sumber Inspirasi Netizen

Mira Filzah lebih dikenali sebagai seorang selebriti yang begitu menjaga penampilan dirinya. Malah dia juga dilihat begitu menjaga batas aurat menjadikan dirinya sebagai idola kepada hijabi di luar sana. Tanpa mendedahkan apa yang sepatutnya setiap kali bergambar terutama di laman sosial membuatkan aura pelakon serta pengacara Nona ini cukup kuat dan begitu disayangi peminatnya. Bersandarkan wajah yang jelita serta bakat semula jadi, Mira antara pelakon yang juga menjadi pilihan ramai.

Setiap #OOTD yang santun juga menjadi inspirasi buat hijabi yang masih tercari-cari gaya bersesuaian tika bersantai atau ketika bercuti bersama teman-teman. Tanpa solekan tebal juga memperlihatkan sisi comel Mira Filzah.

Ini antara 10 #OOTD Mira Filzah yang santun dan sering jadi contoh buat hijabi di luar sana.


“Kehadiran Rizqaa Jentik Hati Saya Untuk Berhijab” – Nurida Suraya

Hidayah milik Allah S.W.T. Penghijrahan itu kadang-kala hadir dalam hidup manusia tidak mengenal waktu dan ketika. Setiap kisah perubahan seseorang itu mencurah hembusan inpirasi kepada yang lain untuk memperbaiki diri dan terus menjadi yang terbaik dari semalam.

Nurida Suraya, seorang usahawan dan model yang memiliki rupa paras cantik dan menawan, juga isteri kepada pereka fesyen terkenal, Rizman Nordin berbicara tentang imej terbarunya.

Menyoal tentang punca dirinya berubah ke imej yang baru (berhijab), Nurida menyatakan bahawa ia merupakan sebuah proses yang panjang. Menurutnya, dia cuba untuk berhijab sebelum ini, tetapi hati dan jiwanya masih belum bersedia.

“Ia merupakan proses yang mematangkan diri dan mengambil masa yang lama untuk saya benar-benar nekad dan yakin dengan imej ini. Selama tiga tahun di bulan Ramadhan saya cuba untuk berhijab. Tetapi, pada dua tahun pertama di bulan Ramadhan saya masih belum bersedia. Setelah berdoa dan tidak henti untuk diberikan hidayah, akhirnya tahun ni saya terus membeli tudung tanpa memberitahu sesiapa. Saya juga minta tolong pada suami, Rizman untuk menukar rekaan baju raya dengan konsep yang lebih mesra hijab. Alhamdulillah, sehingga kini Allah masih memelihara saya dari imej yang lama.”

Tambahnya lagi, hatinya dijentik untuk berubah saat dia memikirkan tentang cahaya matanya, Rizqaa.

“Apabila bergelar ibu, semestinya kita ingin menjadi contoh yang terbaik. Saya percaya setiap apa yang dilihat oleh anak-anak kita itu, itulah panduan untuk diri mereka.”

Maka dari situlah bermulanya diari perjalanan baru ini. Pada awalnya saya berniat untuk berhijab selepas anak kedua. Namun Allah SWT adalah sebaik-baik perancang dan Lagi Maha Mengetahui. Alhamdulillah, hati dijentik kebih awal dan seruan untuk berhijab itu hadir segera dari apa yang saya rancang,” kongsinya.

Untuk kekal istiqomah bukanlah perkara yang mudah. Apabila berbicara soal dirinya untuk kekal istiqomah, Nurida menyatakan bahawa keputusan penghijrahan ini wujud dari hatinya sendiri dan sentiasa percaya bahawa itu adalah petunjuk dari Allah SWT.

“Doakan saya terus beristiqomah. Biarpun saya tidak menghadapi sebarang cabaran dari saat awal saya menyarungkan hijab tetapi saya jauh di sudut hati, saya seringkali berdoa kepada-Nya untuk memelihara diri saya dari segala keburukan.”

Reaksi suamianya juga saat dia mula ingn berhijab amat positif. Suaminya, Rizman juga tidak pernah lelah dan penat dalam memberi sokongan kepada dirinya. Keceriaan juga terpancar pada sinar wajahnya saat mengetahui tentang hajat isteri tercintanya itu.

“Rizman begitu menyokong keputusan saya dan sehingga hari ini, dia tidak berhenti untuk menjadi penasihat dalam pemakaian saya untuk lebih sopan dan menutup aurat. Bagi keluarga saya pula, saya kongsikan berita gembira ini semasa Hari Raya pertama dan semuanya sangat gembira dan sentiasa mendoakan yang terbaik pada perubahan ini.”

Manusia kadang berkata tanpa menggunakan akal. Cuma kita yang menerima harus bijak dalam mengawal emosi. Sebagai individu yang dikenali, pastinya setiap apa yang dilakukan menjadi tumpuan lensa kamera serta perhatian netizen. Sudah pasti komen negatif itu tidak bisa lari dalam diari kehidupannya.

Menurut Nurida, saat dia tampil dengan imej terbaru ini, ada sahaja komen yang dicurahkan oleh masyarakat terutamanya dari segi cara pemakaian dan gaya hijab yang disarungkan.

“Antara komen negatif atau kecaman yang saya terima adalah seperti komen berkaitan dengan cara pemakaian hijab yang nampak leher dan dada. Mereka juga mengatakan bahawa sebagai individu yang sudah mula berhijab, ia adalah perkara yang harus dibaiki. Namun, saya tidak mudah melatah kerananya.”

“Imej terbaru ini menjadikan saya lebih tenang dan selesa dengan pemakaian hijab. Harapan saya agar Allah SWT sentiasa memberi kekuatan pada iman dan hati saya dan sentiasa istiqomah dalam menjalani hari-hari saya dengan imej terbaru ini. InsyaAllah dengan adanya sokongan suami dan keluarga serta kehadiran cahaya mata memberikan saya lebih kekuatan untuk terus berjalan ke jalan yang diredhai-Nya. Nasihat saya kepada mereka yang ingin berhijba, berhijab ini perlulah bersedia dari segala aspek dan niat itu haruslah datang dari hati.

“Jangan sekali berhijab kerana mengikut trend semata-mata atau mengikut orang lain. InsyaAllah niat mulia itu akan dipermudahkan Allah SWT. Kepada siapa yang ingin berhijabm saya akan sentiasa doakan anda diberikan hidayah dan kekuatan untuk terus istiqomah. InsyaAllah.”

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


5 Langkah Selamat Ini, Untuk Kekalkan Tudung Yang ‘LETOP’ Tidak Pudar Sebelum Waktu.

Pasti para hijabi mempunyai banyak koleksi tudung di rumah. Daripada koleksi tudung bawal ke shawl, pashmina, sifon, silk dan sebagainya. Namun selepas memakainya, tahukah anda cara yang sesuai untuk mencuci tudung agar tahan lama, tak cepat rosak dan warnanya terpelihara?

Jangan biarkan koleksi tudung bawal dan shawl yang letop pudar sebelum waktu. Ikuti aturan tip ini supaya himpunan tudung anda terjaga dan tahan lebih lama, lagi-lagi shawl yang berjenama dan boleh tahan harganya.

Untuk mencuci tudung, harus diingatkan, tudung tersebut tidak diramas – ramas. Kami tahu ramai suka meramas tudung ketika mencuci. Kononnya nak lebih bersih. Cara ini boleh merosakkan tudung. Cara yang betul adalah cukup dengan mencelup dan mengangkat tudung beberapa kali sehingga bersih daripada bahan pencuci.

Selepas selesai celup dan angkat beberapa kali, rendamkan tudung sebentar di dalam campuran air bersama pelembut selama 10-15 minit. Selepas 15 minit, bilas tudung tersebut bersama air bersih. Jemur di kawasan yang redup. Elakkan menjemur tudung di bawah cahaya matahari yang terlalu terik. Jika tidak, lama-kelamaan, tudung akan menjadi rosak dan warna akan menjadi pudar.

Untuk mencuci tudung, elakkan membasuh menggunakan mesin basuh kerana ia berpeluang merosakkan tudung. Cukuplah sekadar cuci pelembut dan tidak menyentalnya.

Biasakan diri untuk mencuci tudung bersama tudung sahaja dan tidak mencampurkan dengan kain atau pakaian lain. Banyak kes di mana warna baju turun dan merosakkan tudung. Maka untuk mengelakkan hal ini berlaku, asingkan tudung sebelum mencuci dan basuh tudung sahaja.

Sebaiknya gantung tudung anda. Kebanyakkan dari kita suka lipat dan kadang-kala ia memberikan kesan pada corak tudung.

BACA ARTIKEL INI:


Punca Jerawat Pasir Tumbuh Di Dahi, Awas Wanita Berhijab Sering Alaminya

Semua orang boleh mengalami jerawat terutama jerawat di bahagian dahi, apatah lagi wanita yang mengayakan hijab sepanjang masa. Apabila kelenjar kecil di bawah permukaan kulit menjadi tersumbat, Jerawat sering tumbuh di dahi seseorang, walaupun ia juga boleh tumbuh di banyak tempat di bahagian badan anda.

Perubahan hormon, tekanan dan kebersihan yang tidak dijaga adalah pencetus jerawat yang biasa. Keadaan ini tidak menimbulkan risiko kesihatan yang serius, tetapi anda mungkin menganggapnya tidak penting dan boleh menyebabkan ketidakselesaan.

Jom semak melihat apa yang menyebabkan jerawat dan kenapa jerawat tumbuh di dahi dan bagaimana ia dapat dirawat dan dicegah.

Jerawat biasa berlaku semasa akil baligh kerana perubahan tahap hormon. Jerawat adalah keadaan kulit kronik yang boleh mendorong masalah kulit berikut:

Jerawat boleh tumbuh di mana sahaja di badan seseorang, tetapi sering terjadi pada wajah, bahu, punggung, dada dan lengan. Anda mungkin melihat penampilan jerawat apabila kelenjar kecil tepat di bawah permukaan kulit tersumbat.

Kelenjar ini, yang dikenali sebagai kelenjar sebum yang menghasilkan bahan berminyak. Ia juga boleh disekat oleh sebum, sel kulit mati, atau bakteria yang terlalu banyak. Apabila ini berlaku, kelenjar mungkin meradang, dan jerawat dapat berkembang.

Faktor-faktor tertentu dapat meningkatkan jumlah sebum yang dihasilkan oleh kelenjar sebum. Sebum ini meningkatkan kemungkinan jerawat berkembang. Antara faktor-faktornya:

Perubahan hormon: Jerawat sangat kerap berlaku semasa akil baligh kerana tahap hormon turun naik dengan ketara dalam tempoh ini.

Tekanan: Terdapat kaitan antara tekanan dan wabak jerawat, tetapi sebabnya tidak jelas.

Ubat: Beberapa jenis ubat boleh menyebabkan jerawat sebagai kesan sampingan. Contohnya termasuk steroid, antikonvulsan, barbiturat atau litium tertentu.

Kebersihan: Tidak mencuci rambut dan muka dengan kerap boleh menyebabkan deposit berminyak di dahi dan penyumbatan yang menyebabkan jerawat.

Produk rambut: Beberapa produk rambut, seperti gel, minyak atau lilin, dikaitkan dengan jerawat yang dikenali sebagai jerawat pomade.

Iritasi kulit: Menggunakan solekan di dahi atau memakai hijab atau topi, boleh merengsakan dahi dan juga menyebabkan jerawat. Kerap menyentuh dahi juga boleh memburukkan kulit dan mencetuskan jerawat.

Individu dengan jerawat dahi ringan mungkin dapat membantu menggunakan jus lemon atau limau.Rawatan akan berbeza-beza bergantung kepada keparahan wabak jerawat. Sebilangan besar individu boleh merawat jerawat mereka dengan ubat-ubatan yang dijual di drugstore. Pelbagai jenis gel, sabun, losen dan krim tersedia untuk merawat jerawat.

Produk ini biasanya mengandungi satu atau lebih bahan aktif berikut:

Seberapa baik dan berkesan rawatan ini berbeza antara individu, jadi percubaan dan kesalahan mungkin diperlukan untuk menentukan yang terbaik. Individu yang mempunyai kulit sensitif mungkin mendapat manfaat daripada melekat pada krim atau losen.

Anda mungkin memerlukan beberapa minggu untuk hilang sepenuhnya, jadi anda perlu bersabar dengan rawatan ini. Sebilangan individu juga mempunyai kesan sampingan ringan, seperti kerengsaan kulit pada peringkat awal rawatan.

Bagi anda yang mempunyai jerawat yang lebih teruk, ubat preskripsi mungkin diperlukan. Pakar kulit akan dapat menilai gejala seseorang dan menentukan rawatan terbaik. Ini boleh merangkumi ubat oral dan gel atau krim yang boleh digunakan oleh seseorang secara langsung ke dahi mereka.

Ubat preskripsi untuk jerawat mungkin termasuk:

Individu yang mempunyai jerawat harus mengelakkan munculnya jerawat kerana ini meningkatkan risiko parut dan jangkitan. Rawatan di rumah juga boleh digunakan bersama ubat-ubatan atau untuk kes jerawat yang ringan pada dahi. Contoh rawatan di rumah adalah dengan memberi tekana hangat di dahi dua kali sehari, yang dapat membantu menghilangkan sebum berlebihan dan meningkatkan pemulihan.

Mencuci secara langsung selepas beriadah dapat membantu mencegah jerawat tumbuh. Menjaga tahap kebersihan diri yang baik juga adalah kaedah terbaik bagi seseorang untuk mencegah jerawat di dahi. Walaupun beberapa jerawat mungkin tidak dapat dielakkan, terutama semasa akil baligh, mencuci secara berkala akan membantu mengurangkan risiko terjadinya wabak yang ketara.

Jarang individu tidak mengalami jerawat di dahi, terutama ketika seseorang sedang mengalami akil baligh. Tekanan, kebersihan yang buruk, produk rambut, solek, dan kerengsaan kulit semuanya boleh membuat jerawat seseorang bertambah buruk.

Individu yang mempunyai jerawat yang lebih ringan sering dapat merawat gejala mereka di rumah dengan pelbagai gel OTC (over the counter), sabun, losen dan krim. Seseorang yang mempunyai jerawat yang lebih teruk harus berjumpa dengan doktor atau pakar yang akan dapat memberikan ubat yang lebih kuat dan berkesan jika mereka merasa perlu.


Ini Rahsianya Nak Pakai Tudung ‘Maintain’ Cantik 24 Jam Macam Neelofa. Hijabi Kena Tahu Tip Untuk Kekal Stailo

Wanita dan juga usahawan ini tidak pernah ketandusan idea dalam menghasilkan rekaan tudung terbaru. Baru-baru ini sempena drama bersiri yang di tayangkan di saluran Astro Ria HD, Red Velvet, Neelofar telah menperkenalkan koleksi terbaru sempena wataknya sebagai Helena dalam drama berkenaan.

Koleksi terbaru ini telah mengangkat tema ‘bakery dan kek’ iaitu Sweet Helena, Sweet Helena-Swarovski, Fluffy Helena, Milky Helena, Creamy Helena, dan Silky Helena. Rekaan ‘square satin’ merupakan idea peribadi Neelofa yang menginginkan mainan warna bagi  mengambarkan karektor beliau dalam drama tersebut..

Umum ketahui Lady Boss Naelofar Hijab apabila menggayakan hijabnya nampak terletak cantik sepanjang drama berkenaan. Begitu juga jika penampilannya di luar set. HIjab diperaga memang sangat kena dengan figuranya yang aktif, lasak dan ceria.

Rupa-rupanya ada rahsia yang ingin di kongsikan bersama para peminat tegar hijab Neelofa mahupun hijabi yang bertudung. Admin kongsi tiga gaya tudung ini bagi hijabista di luar sana yang mahu tampak stailo sepanjang masa.


6 Influencer Hijabi Dari Luar Negara Yang Boleh Jadi Inspirasi Gaya Baru Anda!

Mencari gaya yang sesuai merupakan satu perkara yang bukan mudah. Banyak aspek yang kadang-kadang kita sendiri terlepas pandang, mungkin pada gaya, warna yang dipadankan, dan lain-lain lagi yang boleh menjejaskan imej seseorang itu.

Sebagai hijabi, sudah tentu anda ingin mencuba suatu imej yang lain dari yang lain. Ada yang ingin cuba gaya persis wanita Arab dan sebagainya. Jadi jom kita tinjau pempengaruh dari luar negara khas buat para hijabi.

Ramai selebriti hijabi di dalam Malaysia seperti Kilafairy, Neelofa, Dato’ Siti Nurhaliza, Izara Aishah, dan ramai lagi yang telah menjadi sumber inspirasi gaya mereka yang bertudung. Orang kata gaya ‘Muslim friendly‘ yang tampak manis dan ayu.

Zainab Hassan terkenal dengan gaya solekan yang cantik dan mulus, dia sering tampil dengan solekan minimal tetapi memukau. Apa yang boleh disimpulkan, Zainab sentiasa mencipta gaya solekan pembayang mata yang cukup cantik.

Hijabi British, Nia Amroun, merupakan seorang blogger yang sering berkongsi gaya yang lebih santai dan monokromatik. Dia sering juga berkongsi konten-konten yang berunsurkan fesyen serta kecantikan yang menjadi panduan pengikutnya!

Pempengaruh ini telah terbitkan satu buku yang menceritakan tentang gaya solekan yang menjadi bualan hangat. Tambahan pula, Hani Sidow pernah terlibat dalam 11 muka depan bagi British Glamour‘s edisi Februari 2020. Gaya yang menjadi Hani ikonik adalah solekan cat-eye yang menarik!

Hodan sering menggunakan warna-warna yang terang dan cukup berani untuk memadannya dalam pelbagai gaya dan solekan yang kelihatan tampak cantik. Ibu kepada empat orang anak itu sering menjadi tumpuan dengan gaya turban dan solekan yang mulus!

Cukup popular dengan rutin kecantikannya, Aysha harun tampil cantik dengan solekan dan juga tiada solekan langsung! Go Natural! Orang kata. Jika anda suka gaya soft-glam, boleh jadikan Aysha Harun sebagai panduan.

Itulah antara pempengaruh yang anda boleh ikuti bagi gaya yang baru! Mungkin lepas cuba teknik dan tip yang mereka berikan, anda akan kelihatan lebih ‘WOW!’ selepas ini. Tiadalah gaya yang sama setiap hari…


“Rasa Selesa & Selamat Bila Berhijab” – Wani Mula Bertudung Sejak Usia 12 Tahun & Kekal Istiqomah

Jika orang lain bertemu hidayahnya ketika sudah menginjak usia dewasa, tetapi bagi penyanyi bersuara unik, Wani atau nama sebenarnya NurSyazwani Selamat, seawal usia 12 tahun sudahpun memakai hijab. Dia memakainya kerana menurut arahan ibu bapa selain ia adalah hukum yang wajib diturut bagi seorang wanita. Biarpun masih kecil, tetapi Wani tetap utuh dengan pendiriannya hinggalah kini setelah bergelar penyanyi.

Menurut Wani yang mula dikenali dengan lagu Alhamdulillah duet bersama Juzzthin, ibunya yang juga seorang Ustazah mengajar dia untuk memakai tudung ketika bersekolah dalam darjah enam.

“Oleh kerana waktu itu masih kecik, jadi ada sekali dua kejap buka kejap pakai. Tetapi bila masuk tingkatan 1, Wani sudah mula berhijab sepenuhnya.

“Biasalah masa tu budak kecil bila pakai ada rasa rimas tetapi pada masa sama kita kena belajar untuk bertudung secara sempurna. Ummi juga selalu pesan supaya kekal istiqomah dan tidak buat main-main apabila sudah berhijab,” ujarnya.

Tambah Wani juga dulu masa mula-mula berhijab, dia juga pakai tudung agak singkat, tetapi lama kelamaan cuba melabuhkan hijab yang dipakainya agar memenuhi tuntutan yang disyariatkan.

“Masa itu Wani masih belum jadi artis lagi. Wani mula berkecimpung dalam bidang seni selepas habis SPM. Wani sign kontrak dengan syarikat pengurusan FMC selepas bakat dicungkil di laman youtube.

“Walaupun sudah bergelar artis, Alhamdulillah Wani tetap istiqomah berhijab. Tidak ada pula berdepan dugaan supaya Wani buka tudung. Istiqomah ini juga disebabkan faktor orang sekeliling seperti sepupu dan juga kawan-kawan yang kebanyakannya juga berhijab.

“Wani akui sangat selesa dan rasa selamat dengan berhijab. Dengan berhijab kita rasa tdak ada risiko yang membahayakan (insya-Allah) selagi kita pandai jaga diri. Bagi Wani Islam itu agama yang cukup indah kepada semua insan,” jelas Wani lagi yang menggemari gaya yang ‘simple’ untuk pakaian seharian.

“Tetapi ada kalanya ikut mood juga. Kadang-kadang suka pada gaya elegan seperti penambahan manik pada baju yang digayakan. Warna pula Wani sukakan pastel yang memang sesuai dengan usia Wani.

“Untuk tudung pula, Wani ikut mood. Bawal boleh, selendang pun boleh. Tetapi paling senang untuk Wani gayakan adalah seledang kerana ada awning yang boleh buat ia terletak cantik di kepala.

“Wani sebenarnya tdak berapa gemar tudung instan kerana muka jenis bulat. Kadang-kadang tudung instan jenis ikut bentuk muka,” ujarnya yang turut mengakumi Neelofa yang juga menjadi idola buat semua wanita berhijab untuk bijak bergaya.

Dia juga menolak tanggapan jika berhijab itu menyebabkan penampilan seseorang itu seperti ‘kampung’, kerana menurutnya berhijab juga sebenarnya masih boleh bergaya cantik.

“Banyak fesyen lain yang boleh kita cuba. Misalnya ada palazzo dan blaus yang menepati gaya wanita Muslimah.

“Wani juga tidak selesa untuk menggunakan khidmat perunding imej kerana takut depan dikata cantik tetapi dalam hati kita sebenarnya tidak selesa dengan imej yang ditampilkan.

“Wani lebih selesa dengan cara begini. Tersendiri dan bersederhana sudah memadai. Jika mahukan pendapat tentang fesyen, biasanya Wani akan minta pandangan Ummi. Kalau Ummi kata tak sesuai Wani tak akan memakainya,” cerita Wani lagi.

Menurut penyanyi yang baru berusia 21 tahun ini, dia juga turut mengambil kesempatan membantu keluarga berniaga sempena Ramadan ini di Batu Pahat Johor.

“Setiap tahun memang keluarga Wani berniaga di situ. Wani akan membantu keluarga yang menjual makanan seperti Chicken Chop dan Ayam Penyet.

“Allhamdulillah setelahbergelar artis, sambutan lebih menggalakkan. Malah Wani jiga gunakan medium sosial untuk mempromosikan bisnes keluarga ini.

“Sejak keluar dari program Gema Gegar Vaganza musim lalu, follower di instagram juga makin betambah,” jelasnya yang masih lagi menuntut di Open Universiti di tahun akhir sebelum mengakhiri perbualan.

Wani atau nama penuhnya NurSyazwani Selamat ditemui ketika Majlis Pelancaran Kempen ‘Girang Syawal Tiba’ di Mydin Subang Jaya baru-baru ini.

Dalam majlis berkenaan, Pengarah Urusan Mydin Mohamed Holdings Bhd, Datuk Wira Dr Ameer Ali MYdin berkata kempen ini bertujuan menyediakan pengunjung dengan pakaian raya dengan harga yang rendah berkualiti tinggi.

“Kami di Mydin menyediakan koleksi baju raya dengan harga yang rendah dengan kualiti yang cantik bagi membolehkan golongan yang berpendapatan rendah bergembira di hari raya di samping peraduan dan aktiviti menarik yang telah dirancang.

“Mydin juga telah mengeluarkan lagu hasil kerjasama dengan FMC Music yang berjudul Girang Syawal Tiba,”katanya pada sidang media.

Girang Syawal Tiba 2018 ini juga akan menampilkan koleksi-koleksi baju raya Mydin yang pelbagai dengan jenama Mikayla untuk pakaian wanita dan Mikhail untuk pakaian lelaki yang diperagakan oleh model dan artis-artis terkenal tanah air seperti Haqiem Rusli, Zoey Rahman, Tajul, Sissy Iman, Ernie Zakri dan Wani.


Lepas Bina Masjid, Wawa Zainal & Aeril Zafrel Idam Buka Pusat Tahfiz Demi Mengejar Syurga

Mahu kejar syurga di akhirat nanti, pasangan selebriti terkenal, Aeril Zafrel dan Wawa Zainal ingin kumpul pahala dengan membuka pusat tahfiz suatu hari nanti.

Kini dalam perancangan, Wawa, 29, berkata, ia merupakan satu daripada impiannya dengan suami selepas perancangan mereka membina masjid sebelum ini tercapai.

“Kerja kuat dan cari duit bukan sebab nak mewah di dunia semata-mata, tapi sebab nak bantu orang lain. Nak sedekah dan tolong orang. Kita bukan bantu orang itu saja, tapi dalam masa sama bantu diri kita sendiri untuk kehidupan yang abadi di sana.

Selain itu, Wawa juga turut berkongsi bahawa rancangan membina masjid di kampung halaman Aeril iaitu di Kampung Rengit, Batu Pahat, Johor bakal dimulakan pada bulan Disember ini.

“Pelan pembangunan, rekaan, kawasan dan sebagainya sudah ada. Insya Allah, proses pembinaan bakal dimulakan dalam bulan Disember ini. Terima kasih kepada semua yang sentiasa mendoakan kejayaan kami.

Apa yang dicapai ini bukan untuk kami saja, tapi Insya-Allah bermanfaat untuk semua yang sudah menyokong perniagaan kami selama ini,” ujar pelakon kelahiran Lahad Datu, Sabah ini.


Bukan Biasa-Biasa, Pengantin Ini Pilih Brokoli Ganti Jambangan Bunga. Comel & Unik!

Setiap orang itu mesti impian perkahwinan mereka masing-masing. Terpulanglah apa konsep dan gaya sekalipun yang diinginkan, janji kita bahagia dan puas dengan cara yang dipilih.

Memang di luar kotak pemikiran betul gaya yang digunakan ini. Simple and really nice! Sis suka sangat. Mana tahu lepas ni bakal jadi trend terhangat untuk tahun ini kan? Apa-apapun, Hijabista doakan agar pengantin ini kekal bahagia selamanya dan sentiasa dimurahkan rezeki. Amin.


Irma Hasmie Dan Keluarga Tunai Umrah, “Semoga Kepulangan Kami Berserta Dengan Redha Dan Keampunan Allah SWT”

Pelakon dan pengacara terkenal iaitu Irma Hasmie, 40, meluahkan rasa syukur apabila berpeluang menunaikan ibadah umrah bersama anak-anaknya.

Ibu kepada dua cahaya mata ini telah memuat naik hantaran di Instagram dan menyatakan bahawa dia berasa bahagia apabila dapat bermusafir bersama keluarganya di Tanah Suci disamping anak-anak tercinta.

“Dengan izin-NYA, sampai kami ke Madinah al-Munawwarah dan Makkah al-Mukarramah, syukur yang amat sangat rezeki menjadi tetamu Allah.

“Rasa bahagia dapat merasa pemusafiran bersama family, dengan Irfhan Naylie. Paling touching dapat bawa dorang ziarah Nabi hari-hari waktu di Masjid Nabawi,” tulisnya.

Tambahan itu, dia turut berkongsi mengenai momen-momen indah bersama anak-anaknya ketika berada di Tanah Suci Makkah.

“Di Makkah pula dapat duduk kat dataran dengan anak-anak dalam Masjidil Haram tengok Kaabah.

“Pastu tak sangka سبحان الله dapat merasa pengalaman hujan batu(ais) di tanah suci Makkah,” kongsi pelakon drama Aliff Firdaus itu.

Dalam hantaran yang sama, Irma turut memohon kepada Allah SWT agar menerima taubat dan permintaan semua serta berharap kepulangannya dari Tanah Suci itu diredaiNya.

“Pada semua yg kirim doa… Semoga Allah menerima taubat kita, moga Allah terima hajat-hajat dan permintaan kita…

“Dah balik ni memang rasa rindu sangat…Semoga kepulangan kami berserta dengan redha dan keampunan Allah SWT.

“Yang selalu dalam hati dan ingatan di setiap langkah saya dan sentiasa menyokong dan memberi kekuatan, doa ku moga Allah membalas dengan banyak2 kebaikan, bahagia dunia akhirat, dan moga Allah satukan kita kembali di syurga” doa Irma.

Tambahan itu, Hijabista sempat meninjau ke ruangan posting yang lain dan melihat Irma juga sempat membawa anak-anaknya, Irfhan dan Naylie menziarahi Masjid Quba dan Telaga Iziq.

Rakan artis dan para peminat juga tidak ketinggalan meninggalkan komen dan mendoakan buat pelakon itu. Mereka juga berharap agar dapat menjejakkan kaki kesana suatu hari nanti.

“Masyaallah sis, seronoknya ada kat sana. Semoga peroleh umrah mabrur…”

“Bestnya…masyaallah❤…doakan saya & keluarga dijemput ke sana juga…amin yarabalalamin ”

“Alhamdulillah..semoga sihat dan barakah utk akak sekeluarga”

“Seronok tgk muka akak bersama ank² kat sana. Nampk bahagia sgt..subhanallah. Doakan saya juga ye kak irma…”

Sekadar info, Irma Hasmie telah mendirikan rumah tangga bersama Redza Syah Azmeer pada 2012 dan mereka dipertemukan kali pertama di kota Mekah ketika sedang menunaikan umrah.


Lelaki Ini Dedah Rahsia Hilangkan Parut Jerawat Merah & Buatkan Wajahnya Terus Glowing!

Setiap jenis kulit orang itu tidak sama. Ada yang bertuah dapat kulit licin berseri, namun ramai juga yang mengalami masalah kulit seperti kulit berjerawat, berparut dan iritasi. Ada juga yang mengalami simptom kemerahan di wajah.

Paling penting, buat patch test dulu tau di kulit sendiri.


Air Rebusan Cuci Rahim Selepas Datang Bulan, Anak Dara Pun Boleh Amalkan

‘Datang bulan’ adalah kitaran wajib yang menandakan seseorang wanita itu normal dan sihat. Selepas datang bulan, wanita wajib amalkan minum beberapa jenis rebusan untuk kembalikan kesegaran badan dan sekaligus mencuci rahim.

Air rebusan cuci rahim selepas period banyak khasiatnya. Boleh diamalkan sebulan sekali. Ia sudah cukup untuk menyegarkan badan dan membuang angin dalam badan.

BAHAN-BAHAN:
*halia sebesar ibu jari
*kunyit sebesar ibu jari
*daun pandan 3 helai
*serai 4,5 batang
*madu/gula batu

CARA MEMBUAT:
*serai diketuk
*halia dan kunyit dihiris jangan terlalu nipis
*air 3 cawan
*campur dan rebus dengan bahan-bahan yang lain tadi sehingga mendidih

*jika nak hilangkan keputihan, tambah daun sirih 2 helai
*jika nak ketatkan mis V tambah manjakani sebiji
*diminum suam-suam atau dibiarkan sejuk tapi kalau saya, saya akan minum suam-suam… Lega sahaja bila masuk dalam tekak

Anak dara juga boleh amalkan minum air ini sebulan sekali.. In shaa Allah badan jadi segar dan ringan.

Sumber kredit: Miera Kimie via Masak Apa Hari Ini


Parut & Jerawat Hilang Dengan Cara Spray Oat Pada Wajah, Hasilnya Kulit Kembali Glowing Berseri

Parut dan jerawat pada wajah pasti membuatkan seseorang itu rasa rendah diri. Telah banyak produk yang dicuba namun semuanya tidak mendatangkan hasil.

Sebenarnya selain menggunakan produk perawatan wajah, rawatan menggunakan produk semula jadi juga amat membantu. Oat bukan sahaja membantu untuk menurunkan berat badan tetapi dalam masa yang sama juga boleh menjadi medium perawatan kecantikan wajah.

RESEPI HILANGKAN PARUT, JERAWAT DENGAN OAT

I try buat benda ni dah lama tapi baru nak share.
Ramai Korean yang guna tip ini juga.

BAHAN-BAHAN:

Oat yang tiada perisa
Air mineral

Rendam oat dalam air semalaman. Letak dalam bekas. Esok paginya cuci muka guna
air rendaman oat itu. Jika hendak lebih senang, letak dalam botol spray. Spray pada wajah guna air rendaman oat tersebut kemudian bilas.

Perubahan yang boleh dilihat ialah kulit kurang berminyak dan parut makin pudar, kulit
pun brighten. Apabila kulit mengalami alahan, buat hal naik jerawat dan sebagainya, cuci muka dengan air oat ini.

Lakukan 2-3 kali seminggu. Daripada guna cleanser yang harsh, pedih dan keringkan kulit waktu, lebih baik waktu pagi guna air oat. Jangan berharap kesan seawal 24 jam sebab ia menggunakan bahan natural. Dalam produk skincare banyak sahaja guna oat memang membantu mencantikkan kulit wajah.

DAPATKAN HIJABISTA E-MAGAZINE DENGAN MEMUAT TURUN APLIKASI EMALL DI GOOGLE PLAY DAN APP STORE.


“Saya Dan Anak-Anak Pernah Diejek & Diherdik..”- Dikurniakan Anak-Anak Autisme, Zarina Kongsi Cerita & Luah Rasa Syukur!

Pernah diejek, dihina, apatah lagi dikasari, ini antara pengalaman aktres Zarina Zainuddin saat membesarkan kedua kembar autisme Muhammad Razil Azrai (Azil) dan Muhammad Raizal Azrai (Azal).

Menyelusuri perjalanan hidupnya membesarkan dua cahaya mata yang begitu istimewa, Zarina tidak pernah culas menggalas tanggungjawab sebagai ibu malah tidak memandang kekurangan itu sebagai pematah semangat, malah menjadikan ia sebagai sebuah kelebihan untuk mendidik diri menjadi ibu yang lebih sempurna.

Dalam temubual bersamanya, Zarina menyatakan kehadiran kedua-dua anaknya itu menjadikannya seorang wanita yang tabah dan sabar, malah tidak akan pernah lelah menjaga anak-anak autisme ini.

“Umum tahu, Azal boleh bercakap tetapi Azil sebaliknya. Rutin setiap pagi bagi Azil, adalah membeli surat khabar, jadi boleh atau tidak, saya akan memenuhi permintaannya. Berbeza pula dengan Azal, dialah pembantu saya, selalu ada di set pengambaran, membantu untuk memilih pakaian, aksesori, dan menemani saya ketika sedang berlatih skrip,” ujarnya.

Tambah Zarina, biarpun kadang-kala anak-anaknya akan ada tantrum dan sukar untuk dikawal, namun, dia sebagai ibu tidak pernah menjadikannya sebagai jarak pemisah dan membezakan kasih sayang untuk anak-anaknya itu.

“Mungkin mereka takut diganggu oleh anak-anak saya..”

Bukan semua orang memahami situasi yang dilaluinya. Dia juga tidak meraih simpati kepada sesiapa, cuma dia ingin anak-anaknya hidup seperti kanak-kanak lain. Melihat kedua-dua puteranya itu gelak tawa dan bermain seperti kanak-kanak lain, cukup memberikan hatinya sebuah ketenangan

Jelas Zarina, biarpun mereka menghidap autisme, tetapi itu bukanlah faktor penghalang untuk mereka tidak dapat hidup seperti kanak-kanak normal.  Biarpun pernah mengalami beberapa keadaan yang memeritkan, namun Zarina anggap ia sebagai tanda sayang Allah SWT kepadanya.

Bukan itu sahaja, malah, ada juga pihak yang mengherdik saya dan anak-anak apabila mereka sudah mula datang tantrum. Saya redha.

“Ada satu situasi yang pernah berlaku apabila saya membawa mereka makan di luar. Tiba-tiba, ada keluarga mahupun individu yang duduk di sebelah meja kami bangun dan menukar tempat duduk mereka, jauh dari kami. Mungkin mereka takut diganggu oleh anak-anak saya.

Perasaan itu agak perit. Namun, saya tidak boleh tunjukkan kepada mereka, malah saya harus cekal dan tabah untuk menjadi ‘role model’ kepada Azil dan Azal. Bukan itu sahaja, malah, ada juga pihak yang mengherdik saya dan anak-anak apabila mereka sudah mula datang tantrum. Saya redha”.

“Video-video mereka untuk kita belajar tentang autisme..”

Kajian menunjukkan bahawa autisme adalah empat hingga lima kali lebih biasa di kalangan kanak-kanak lelaki berbanding perempuan. Nama autisme itu sendiri berasal dari perkataan Greek autos yang membawa maksud ‘sendiri’ dan menurut Bleuler, autisme membawa maksud ‘melarikan diri dari realiti’.

Rakyat Malaysia harini penulis kira sudah mula memahami tentang penegrtian autisme. Namun, masih ramai juga yang kurang kesedaran tentang anak-anak istimewa autisme ini. Salah satu cara yang dilakukan oleh Zarina adalah dengan memuat naik video anak-anaknya di laman Instagram untuk memberi kesedaran tentang autisme itu sendiri.

Saya percaya dengan memuat turun video- video Azil dan Azal di Instagram secara tidak langsung mengajar rakyat Malaysia untuk lebih terbuka dan peka terhadap kanak-kanak Autisme.

“Saya percaya dengan memuat naik video-video Azil dan Azal di Instagram secara tidak langsung mengajar rakyat Malaysia untuk lebih terbuka dan peka terhadap kanak-kanak Autisme.

Hari ini, ramai yang sudah boleh menerima keadaan Azil dan Azal jika tantrum mereka datang di khalayak ramai. Usaha ini juga adalah harapan saya supaya sekolah-sekolah di Malaysia ini menyediakan kelas khas untuk kanak-kanak autisme kerana kami sebagai ibu-bapa amat memerlukannya.

Bukan itu sahaja, malah ibubapa yang turut dikurniakan anak-anak autisme juga sudah berani berkongsi cerita mereka di laman sosial. Ini yang kita mahukan dimana pendidikan tentang autisme itu sudah mula meluas dan penerimaan masyarakat semakin baik,” komen Zarina.

“Anak adalah harta yang tidak ternilai..”

Biarpun sibuk dengan urusan perniagaan mahupun lakonan, namun Zarina meletakkan kedua-dua puteranya itu sebagai aspek penting dalam diari hidupnya.

“Anak adalah harta yang tidak ternilai. Jagalah mereka seperti mana yang diamanahkan oleh-Nya. Bagi mereka yang memiliki anak-anak autisme, bersabar dan redhalah dengan ketentuannya. Sesungguhnya, pasti ada hikmah disebalik apa yang berlaku. Maka bersyukurlah dan teruslah berdoa untuk sebuah kebaikan,” ujarnya menutupi kalam bicara ini.


Bakal Pengantin Takut Nak Pakai Tudung ‘Off White’ Untuk Majlis, Ini Nasihat Pakar Supaya Lebih ‘Confident’

Warna putih sinonim dengan majlis pernikahan dan persandingan, berada dalam kelas tersendiri, yang sering menjadi pilihan pasangan raja sehari. Namun untuk dijadikan pakaian harian, pasti tidak semua hijabi berani memilih warna ini.

Kebanyakan wanita berpendapat agak sukar untuk dipadankan dengan solekan, apatah lagi di majlis pernikahan. Ada juga yang merasakan pemakaian tudung putih akan membuat wajah menjadi kusam dan gelap. Merungkai kekusutan hijabi, melalui perkongsian juru solek selebriti yang terkenal melalui aplikasi TikTok, Syed Dewa berkongsi pendapat bagaimana untuk terus rasa yakin menggayakan tudung berwarna putih dan gaya solekan.

Ada kemungkinan warna wajah akan nampak lebih gelap dari warna asal, Syed Dewa menyangkal pendapat itu, malah dia sendiri yang telah menyolek pelbagai rona kulit untuk majlis pernikahan, “putih bersesuaian dengan semua rona kulit, anda cuma perlu tahu cara mengimbanginya, kata Syed Dewa.

Syed juga menyarankan ketika bersiap, apabila disolek oleh juru solek anda disarankan memakai tudung warna putih, iaitu tudung ekstra selain dari tudung yang hendak dipakai ketika majlis. Juru solek akan lebih jelas dan nampak hasil solekan, di situlah solekan dapat diimbangi dan dapat mengelakkan warna kulit jadi gelap dari rona asal kulit anda. Ujarnya lagi warna foundation memainkan peranan penting, di mana warna asas ini perlu di terangkan sedikit bagi melawan warna putih tudung.

Paling utama sebagai pengantin Muslimah, pemakaian tudung yang sempurna mestilah labuh menutupi dada, tidak jarang, longgar dan tidak menampakkan bentuk telinga, tersembunyi dan menyelaputi bahu.

Asas pemakaian tudung ialah anak tudung yang direka mengikut keselesaan dan kesesuaian si pemakainya. Anak tudung mempunyai ‘awning’ antara yang sentiasa menjadi pilihan kerana anak tudung ini senang dibentuk dan boleh menutup kekurangan bentuk muka bulat dan bersegi.

Selain itu, anak tudung manik berikat belakang tanpa ‘’awning’’ pula sesuai dipakai oleh anda yang mempunyai bentuk muka yang panjang dan bujur. Bagi pemilihan fabrik anak tudung seperti shantong, sutera thai, lace, span, dan jersi amat sesuai.

Pilihan fabrik terbaik yang lembut yang tidak berkilat. Ini kerana wanita bertudung harus sentiasa berpegang kepada prinsip berpakaian sopan, tidak terlalu menonjol. Menyerlah sedikit daripada orang lain tidak salah agar tetamu tahu anda pengantin. Untuk menggelak ketidakselesaan dalam tempoh yang panjang, perlu elakkan memilih kain satin kerana ia berkilat dan panas. Pilihan fabrik paling sesuai untuk tudung adalah sifon, georgette, cita, sari dan lace. Ia kurang berkilat dan lembut.

Paling praktikal, padankan baju dan tudung sedondon kerana ia memperlihatkan keanggunan dan kelembutan. Walau bagaimanapun boleh menggunakan warna sebaliknya asalkan cantik di mata anda.

Cadangan warna untuk majlis akad nikah, warna lembut seperti krim atau putih adalah pilihan terbaik. Manakala gaya tudung juga mengikut kesesuaian bentuk muka dan warna kulit pengantin. Warna-warna pilihan untuk majlis persandingan ialah kelabu, biru gelap, coklat, hijau lumut, hijau pucuk pisang, ungu lavender, merah dan hitam serta merah dan putih.


Keajaiban Minyak Argan Merawat Masalah Wajah Dan Rambut. Hasilnya Menakjubkan!

Ada sebab mengapa minyak argan diberi nama panggilan “cairan emas.” Apabila minyak diekstrak dari pokok argan Maghribi, minyak ini dapat digunakan sebagai minyak badan, minyak rambut, bahkan sebagai minyak masak. Walaupun minyak ini telah digunakan di Afrika selama berabad-abad, dunia Barat kecantikan baru-baru ini sangat menyukai manfaat rambut dari minyak argan.

Minyak argan adalah salah satu ramuan yang anda lihat dalam setiap produk, dibaca dalam setiap artikel, tetapi masih tidak tahu mengapa, sebenarnya, ia sangat mengagumkan. Minyak argan telah terbukti memberikan beberapa manfaat kesihatan ketika digunakan pada kulit dan banyak manfaatnya meliputi kecantikan wajah mahupun rambut.

Ternyata, setiap minyak wajah memiliki formulasi, berat kandungan, dan kadar penyerapan yang berbeza, menjadikannya lebih sesuai untuk jenis dan masalah kulit tertentu daripada yang lain. Minyak jarak dan minyak biji anggur, misalnya, mengurangkan lebihan minyak pada kulit yang berjerawat, sementara minyak kelapa dan minyak avokado bertindak sebagai pelembap yang sangat kaya untuk kulit kering.

Minyak argan, bagaimanapun, jatuh di tengah spektrum, tidak terlalu berat, tidak terlalu ringan menjadikannya sempurna untuk digunakan pada semua jenis kulit. Ini penuh dengan asid lemak omega, vitamin E, dan asid linoleat, semuanya berfungsi untuk melembapkan kulit anda dengan ringan, melembutkan tompok kering, dan juga mengurangkan jerawat.

Mengelupas pada kulit berminyak dan breakout sebenarnya baik untuk merawat masalah kulit wajah. Individu mempunyai kulit berminyak secara semula jadi, tetapi kerana kulit kering, rosak, dan meradang dari rejimen produk jerawat yang keras. Penghadang kulit yang rosak itu kemudiannya berlebihan dengan menghasilkan lebih banyak minyak, yang dapat menyumbat liang dan mencetuskan breakout. Minyak argan, bagaimanapun, dapat membantu memecahkan kitaran.

Vitamin E dalam minyak argan bukan sahaja bertindak sebagai anti-inflamasi utama untuk kulit merah dan reaktif, tetapi juga membantu mengawal pengeluaran minyak kulit anda dengan mengimbangi tahap sebum, jerawat dan kerengsaan lebih akan berkurangan. Selain itu, semua antioksidan yang terdapat secara semula jadi dalam minyak argan terkenal dapat menenangkan eksim dan memudarkan parut.

Secara teknikal apa-apa boleh menyumbat liang-liang anda jika kulit anda mempunyai kepekaan semula jadi terhadap bahan tertentu, tetapi tidak seperti minyak tertentu yang terkenal sangat comedogenic, cara yang menarik “penyumbatan liang” seperti minyak kelapa dan minyak zaitun, minyak argan berada di hujung skala risiko rendah.

Sebenarnya, minyak argan mempunyai penilaian sifar pada skala penarafan komedogenik yang lebih banyak daripada yang anda boleh katakan untuk sebilangan besar ramuan yang kini terdapat dalam krim dan solekan wajah anda.

Secara teknikal, minyak bukan pelembap. Minyak dianggap “oklusif,” pada dasarnya bermaksud ia bertindak sebagai penghalang untuk menjaga kelembapan daripada menguap keluar dari kulit anda. Oleh itu, lebih baik menggunakan minyak pada kulit yang sedikit lembap untuk memasukkan semua air ke dalam liang anda atau mengurutnya di atas pelembap anda untuk memasukkan semua bahan penghidratan. Masuk akal bukan?

Oleh kerana minyak argan agak ringan, meresap dan menyerap dengan lebih cepat, jadi anda akan dibiarkan dengan kilauan halus, dan bukan minyak yang licin. Sekiranya anda bimbang kelihatan berkilat pada siang hari, cuba gunakan minyak selepas mencuci muka pada waktu malam. Berbaloi minyak ini mempunyai hidrat, berkhasiat, melembutkan, memerangi jerawat, memudarkan parut, ringan.

Satu lagi minyak argan klasik, tulen dari The Ordinary, jenama penjagaan kulit kultus yang terkenal kerana menawarkan bahan-bahan berkualiti dengan harga murah.

Hentikan penuaan dan kendur kulit dengan memanaskan minyak Argan di telapak tangan anda, dan kemudian oleskan ke wajah dan leher. Minyak Argan kaya dengan Vitamin E untuk membantu meningkatkan keanjalan kulit. Minyak Argan BioPro ini sesuai untuk semua jenis kulit, dan sesuai digunakan pada waktu malam.

Minyak Argan Asli Green Herbology dikenali sebagai tidak berminyak sesuai digunakan pada kulit yang berjerawat. Melembapkan kulit tanpa menyumbat liang. Minyak ini juga berkesan merawat dan mengurangkan jerawat, parut yang berkaitan dengan jerawat, pigmentasi dan bintik penuaan.

Apa yang menjadikan solekan sempurna? Asas solekan sudah tentu! Selain primer, mungkin menggunakan minyak Argan untuk mencantikkan wajah anda sebelum menggunakan foundation. Minyak Argan ini akan memberikan cahaya keemasan pada wajah, melembapkannya dan mengawal pengeluaran minyak.

Melvita Organic Argan Oil

Tetap bebas kedutan dengan Minyak Argan Organik Melvita. Membantu dan berkesan untuk mengurangkan kedutan dan garis halus di wajah, anda disarankan meletakkan minyak ini di wajah dan kemudian perlahan-lahan mengurutnya ke kulit. Jangan lupa menggunakan jari manis anda untuk dabbing minyak di sekitar kawasan mata anda yang halus!

Minyak argan penuh dengan asid lemak dan antioksidan kuat, seperti vitamin E, yang terbukti mempunyai manfaat untuk kulit kepala dan rambut anda. Berikut adalah beberapa kelebihan minyak argan untuk rambut yang dapat membantu melindungi daripada keguguran rambut.

Minyak Argan kebanyakan digunakan sebagai pelembap untuk kulit dan rambut kerana penuh dengan asid lemak, terutamanya asid oleik dan asid linoleat. Minyak ini terbukti dapat melincirkan batang rambut dan membantu rambut anda mengekalkan kelembapan.

Minyak argan juga kaya akan vitamin E, yang memberikan lapisan lemak pada rambut dan kulit kepala yang dapat membantu mencegah kekeringan dan dapat membantu mengurangkan kegatalan dan meningkatkan kilauan.

Minyak argan mempunyai sifat anti-radang membantu mencegah atau memperbaiki keadaan kulit, termasuk yang boleh mempengaruhi kulit kepala yang boleh menyebabkan keguguran rambut, seperti:

Sedikit penyelidikan saintifik telah dilakukan mengenai sifat anti kulat minyak Argan, walaupun dapat membantu merawat kelemumur. Kadang-kadang kelemumur disebabkan oleh kulat seperti ragi di kulit kepala anda.

Asid lemak rantai sederhana dalam minyak argan mempunyai kesan perlindungan yang dapat membantu mencegah kerosakan dari mencuci dan menggayakan.

Kaya dengan asid linoleat, asid oleik dan asid palmitik menambah lapisan pelindung pada rambut yang meningkatkan daya sikat dan melindungi rambut dari kerosakan semasa penggayaan panas. Rawatan minyak juga terbukti dapat mengurangkan pembentukan hujung pecah, yang dapat menyebabkan rambut kelihatan lebih tebal dan sihat.

Minyak argan telah digunakan oleh wanita Maghribi selama berabad-abad untuk melindungi kulit dari kerosakan akibat sinar matahari. Satu kajian 2013 Sumber yang dipercayai mendapati bahawa aktiviti antioksidan dalam minyak argan melindungi kulit daripada kerosakan radikal bebas dari matahari. Manfaat ini juga dapat meluas pada rambut, membantu mencegah pengeringan dan kerosakan lain dari sinar ultraviolet.

Sekiranya anda sudah bersedia untuk mendapatkan faedah minyak argan untuk rambut, terdapat beberapa cara untuk melakukannya.

Masker rambut minyak Argan

Membuat masker minyak argan anda adalah mudah. Menggunakan minyak argan tulen mendapat keuntungan paling besar, anda boleh menggunakannya sendiri atau menggabungkannya dengan bahan-bahan berkhasiat lain, seperti minyak kelapa atau minyak kastor.

Caranya:

Jenama penjagaan rambut OG oleh Vogue ini mempunyai jenis Argan Oil yang disasarkan pada helai rambut yang kukuh. Anda juga boleh menggunakannya sebagai pelindung rambut sebelum digayakan dengan panas.

Argan Oil jenama dalaman oleh Watsons ini akan menjadi pilihan terbaik anda yang mesra bajet. Bukan sahaja ringan, tetapi juga bebas dari bahan kimia yang keras iaitu Paraben, Colors dan seumpamanya.

Minyak Argan 100% tulen selamat digunakan. Dan, ia juga mempunyai faedah tambahan. Walau bagaimanapun, Argan Serum seperti Moroccan Oil tidak digalakkan kerana ia mempunyai bahan kimia yang mungkin bertindak balas dengan buruk pada rambut anda – seperti mengeringkannya. Cubalah Minyak Argan PURA D’OR ini! Ia 100% organik dan tidak halus tanpa bahan kimia yang ditambahkan, selamat digunakan untuk kebaikan pelembap!

Tekanan kerja dan udara bandar yang tercemar boleh menjejaskan kesihatan anda, dan ya, ini termasuk rambut anda! Selain itu, satu lagi penyebab keguguran rambut adalah disebabkan oleh genetik. Terima kasih kepada Desert Beauty Premium Argan Oil ini yang juga mengandungi Jojoba Oil, Coconut Oil, dan bahan semula jadi lain yang luar biasa untuk mencegah keguguran rambut. Ia juga mendorong pertumbuhan rambut yang lebih cepat, melembapkan kulit kepala dan membantu menghilangkan hujung rambut yang pecah.


Cara Memilih Eye Shadow Pallete Yang Terbaik Untuk Kegunaan Harian.

Kombinasi warna yang menarik dalam satu pallete adalah dambaan hijabi yang dijadikan riasan mata. Namun pelbagai jenama mempunyai kemampuannya tersendiri. Di dalam sebuah palette, terdapat pelbagai kombinasi eyeshadow, blush on, atau lipstik. Inilah produk kosmetik andalan yang banyak dicari wanita.

Namun, banyaknya jenama di pasaran membuat anda tidak mudah untuk memilih. Jadi atas sebab apakah untuk memiliki sebuah pallete yang menjadi kepuasaan anda? Jangan binggung
kami akan mengenalkan cadangan eyeshadow pallete terbaik pilihan kami sekaligus menjelaskan cara memilih yang sesuai dengan keperluan anda. Kombinasi warna yang cantik dan yang memukau dan menyenangkan hati anda.

Mata memberikan kesan yang sangat penting bagi seseorang, bahkan ada yang mengatakan bahawa “dari mata jatuhnya ke hati”. Sudah pasti, pemilihan warna pembayang mata menjadi perkara yang sangat penting.

Poin yang paling utama ya warna-warna pembayang mata yang mudah digunakan seperti warna-warna neutral. Pastikan eyeshadow pallete tersebut memiliki warna yang anda suka atau sering mudah digunakan untuk apa majlis yang dihadiri. Memilih eyeshadow pallete dengan warna-warna seperti itu tidak akan membuat riasan mata anda gagal.

Sekiranya anda seorang yang suka bereksperimen dengan pembayang mata, ada baiknya memilih palet dengan warna-warna kontra. Meski terdapat warna yang sama, dengan jenis pembayang mata berbeza contohnya pembayang mata matte metalik, anda akan mendapatkan hasil mekap yang berbeza. Cuba sekiranya ada keberanian!

Ada palet mekap yang isinya pembayang mata sahaja. Akan tetapi, ada juga palet yang disertai dengan blush on dan lipstick di dalam satu pallete. Sesetengah orang mungkin menginginkan eyeshadow pallete dengan warna pembayang mata yang bervariasi, sementara sebahagiannya menginginkan mekap yang lengkap di dalam satu eyeshadow pallete. Ada baiknya anda fikirkan terlebih dahulu jenis eyeshadow pallete yang diinginkan sebelum membeli.

Eyeshadow pallete yang baik biasanya lebih merupakan pembelian pelaburan daripada lipstik atau eyeliner. Eyeshadow pallete yang terlaris dan diguna pakai pengemar kosmetik adalah kesatuan kebaikan yang sangat berpigmen.

Ada beberapa eyeshadow pallete yang murah dengan pelbagai warna pembayang mata. Tidak semua makeup palette yang murah itu tidak cantik, tetapi ada beberapa yang kualitinya kurang baik. Bahkan, ada beberapa mekap dengan warna yang bagus, tetapi mudah terhapus.

Ada baiknya anda membeli eyeshadow pallete dari merek kosmetik yang ternama. Jenama kosmetik terkenal tentunya mempunyai reputasi dan kualiti yang baik, bukan? Kami suka memperkenalkan beberapa jenama yang boleh jadi salah satunya kegemaran anda.

Urban Decay mencipta Ultraviolet, yang terbaru dalam francais palet bayangan mata Naked. Tidak seperti dahulunya, yang ini dilengkapi dengan warna merah jambu dan ungu yang cerah, ditambah dengan topper peralihan warna yang disebut Lucid.

Pada bulan Jun, juru solek legend Pat McGrath bekerjasama dengan Naomi Campbell untuk melancarkan eyeshadow pallete Divine Rose II, dan persetujuan dari Campbell pada dasarnya adalah jaminan kualiti yang tiada tandingannya. Palet ini menampilkan “triochrome” yang pertama – warna logam yang beralih antara tiga warna berbeza.

Nars meterjemahkan rona merah orgasmanya menjadi Orgasm Eye Shadow Quad yang sama cantik – dan rata-rata menyanjung, berkat emas logam dan warna merah jambu peachy.

Dior’s Backstage Eye Shadow Palettes adalah stap dalam landasan pertunjukan fesyen dan kit editor kecantikan, dan tahun ini jenama ini menambah satu lagi penambahan pada daftarnya: Rosewood Neutrals. Palet sembilan warna ini membawa warna merah jambu, plum, dan neutral dengan formula lembut dan menyatu formula eye shadow Dior.

Palet kemewahan Shadow Eye Natural Les Beiges Healthy Glow bersaiz poket. Chanel memberikan formula pembayang mata yang ringan dan berkrim dalam lima warna kilau yang berwarna peach.

Sembilan warna pembayang ini menyatu ke dalam kulit yang menjadikannya ruji solekan anda. Kenyataannya ia datang dalam lelaran cahaya, sederhana, dan gelap yang membolehkan semua warna kulit mempunyai warna nude tersendiri untuk dipilih.

Tarte’s In Bloom Clay Eye Shadow Palette dilengkapi dengan 12 warna matte dan berkilau yang sempurna untuk melakukan penampilan santai, seharian dan solekan yang lebih tebal atau smokey. Palet yang luar biasa ini harus dimiliki jika anda ingin mencipta pelbagai jenis rupa mata yang boleh dipakai.

Memandangkan Charlotte Tilbury yang sering membina pembayangan mata yang berkilauan ini, tidak mengejutkan bahawa pelancaran terbaru jenama itu menjadi hit serta merta. Palet Mata Instan Pillow Talk, yang diilhamkan oleh warna lipstik terlaris dengan nama yang sama, menampilkan bayangan merah jambu 12 matte dan logam dalam warna merah jambu seperti sampanye, emas mawar, dan magenta.

Untuk tahun 2020, Too Faced menggunakan pendekatan all-inclusive untuk warna foundation Born This Way dan menerapkannya ke The Natural Nudes Eye Shadow Palette, barisan 16 warna neutral dalam kemasan pigmen matte dan logam mentega. Palet ini mempunyai “satu-satunya nude yang anda perlukan” dan admin rasa anda patut anda dalam koleksi simpanan.

Ya pembayang mata yang padat dan tersusun dari Kaja ini secara teknikal tidak dikira sebagai palet, tetapi ia kilauan halus palet ini menjadi kegilaan hijabi yang ingin penampilan ala selebriti Korea. Anggaplah salah satu daripada lapan Bento Bouncy Shimmer Eye Shadow Trios sebagai keutamaan untuk rancangan perjalanan besar anda yang seterusnya.

Sebelum keindahan emas mawar ada di mana-mana, Anastasia Beverly Hills juga mengikuti tren dengan pelancaran palet Renaissance Modennya, yang menampilkan 14 warna emas mawar dan matte nude dan keindahan logam.

Formula yang digunakan untuk membuat eyeshadow ini sangat unik, jadi ia sangat senang untuk digunaka dibahagian mata. Mengandungi 5 warna yang berbeza dan warnanya boleh bertahan selama 10 jam. Selain itu, ia juga mempunyai 70% pigment kombinasi dengan mutiara. Gunakan jari atau berus solekan ketika menggunakannya.

Eyeshadow ini mempunyai ketahanan selama 24 jam iaitu boleh bertahan dari pagi hingga malam. Pallete ini disediakan untuk mendapatkan bentuk atau bayang yang anda inginkan, Selain itu, eyeshadow palette ini sangat sesuai untuk semua warna kulit kerana eyeshadow palette ini mempunyai pelbagai jenis warna mengikut tona kulit anda.

Kepada anda yang pertama kali menggunakan eyeshadow, boleh dapatkan eyeshadow ini kerana ia memberi makeup yang natural kepada mata anda. Selain itu, palette ini juga mempunyai blusher, bronzer dan highlighter. Mudah dibawa ke mana sahaja dan tidak perlu membelanjakan duit anda untuk membeli ketiga-tiga makeup tersebut. Ia mempunyai enam eyeshadow palette dengan warna yang berbeza.


Dulunya Hanya Gadis Biasa, Berkat Doa Ibu Kini Neelofa Capai Kejayaan Level Antarabangsa Di Usia Muda. WOW!

Siapa yang tidak kenal pelakon serta pengacara popular Neelofa. Selebriti yang seorang ini bukan sahaja berjaya dalam dunia seni tetapi juga bergelar usahawan berjaya dalam usia yang masih muda. Namun segala yang dikecapi kini bukanlah dalam masa singkat.

KREDIT FOTO: INSTAGRAM NEELOFA


Struggle Nak Turunkan Berat Badan, Wanita Ini Kongsi ‘Mantera’ Sepanjang 6 Bulan

Apabila berat badan naik tanpa dapat dikawal, sudah tentu seseorang itu akan berasa kurang selesa. Stamina pun semakin berkurang dan paling ditakuti apabila berat badan sudah berlebihan, penyakit pun mudah ‘mendekati.’

Bagi mereka yang ingin dan dalam usaha untuk menurunkan berat badan, ini perkongsian yang boleh dijadikan panduan.

Ini perkongsian Sharinaz Redwan.

Jom saya mulakan kisah saya. Cewah!

Sebelum itu saya nak inform, semua gambar di bawah bukan gambar semasa saya mengandung ye.

Bagi saya, gemuk semasa mengandung itu normal, jadi tak adil untuk kita judge.

Dari kecil/bujang sebenarnya saya tidak pernah gemuk. Lepas kahwen, saya cuma gemuk semasa mengandung sahaja.

Biasanya lepas habis pantang, badan akan kembali normal.

Bermula tahun 2015, masa tu baru wean off breastfeed anak bongsu dari 3 orang adik beradik.

Mencanak naik lelemaks. Tahun demi tahun. Bukan takde kesedaran nak kurus.

Tapi biasalah, cuma azam di awal tahun.
Sampailah Januari 2019.

Struggle itu hadir. Kenapa tiba-tiba?
Sebab perasan ada something wrong dengan badan. Sakit sana-sini. Panik weh!

Sekarang fasa maintain, ada naik turun sikit-sikit.

Ok, kalau korang boleh follow, follow la ye. Ikut kemampuan masing-masing.

🔥 Mula stop makan/minum benda-benda manis. Kuih-kuih, kek semua saya stop.

Atau kalau teringin sangat, saya makan just cubit-cubit je. Masak pun saya jarang pakai gula putih. Banyak pakai gula kabung. Atau ‘brown sugar’ pilihan kedua.

🔥 Elak makan makanan berasaskan tepung macam roti, cucur. Kalau makan roti pun, saya makan roti wholemeal gardenia yang plastik purple, dia tulis “Canadian Purple Wheat”. Kandungan GI rendah.

🔥 Nak kurus & sihat, motivasi kena kuat dari dalam. Jadi saya banyak follow IG #healthyfood, #resepidiet, #eatcleanmalaysia, #intermittentfastingmalaysia dan seangkatannya. Biar penuh lalu kat IG tu pasal nak kurus & sihat je. 😅

🔥 Greentea. This helps me a lot. Hampir setiap hari saya minum. Ketuk halia, dan perah lemon dalam tu. Ia dapat bantu hilangkan craving untuk makanan manis-manis.

🔥 Jaga PORTION. Ni paling penting. Jaga portion makan. Selain makan portion 1:1:2 (karbo:protein:sayur), saya tak ambil nasi dalam tempoh 5 bulan pertama ye. Tukar nasi ke sweet potato selalunya.

Saya biasanya buat Diet SSS, eatclean dan IF.

Percayalah, bila dah lama-lama buat macam ni, perut korang akan jadi kecik. Automatik lama-lama tak mampu dah nak makan nasi 2 pinggan macam dulu.

🔥 AIR KOSONG. Minum paling kurang 3 L sehari. Dekat rumah saya memang standby botol 1.3L. Pergi mana-mana akan usung. Sambil tengok tv, minum, minum dan minum. Wajib refill 3x sehari biasanya.

🔥 WORKOUT. Yang ni memang saya struggle. Setiap hari pagi dan petang saya takkan miss. Unless kalau tak sihat. Senaman saya biasa buat zumba, treadmill, cycling dan bodyweight training. Semua buat dalam rumah sahaja. Zumba dan bodyweight training saya akan tengok youtube. Macam-macam ada.

Workout sangat-sangat membantu saya untuk turun berat badan 2x ganda lebih cepat. Dulu 4 bulan turun 9 kg. Kali ni 10kg dalam masa 53 hari saja.

🔥 Sorok / jangan beli fast food kat rumah. Saya belajar untuk kurangkan beli fast food di rumah. Belajar kawal nafsu. Ada masa kita terbabas jugak. Normal.

🔥 Kalau rasa-rasa korang dah hilang semangat, cepat-cepatlah buat throwback. Tengok balik gambar-gambar kurus korang. Buat wallpaper. Sambil cakap dalam hati. ” Yes, aku dah kurus. Dah boleh pakai saiz S!”.

Walaupun masih pakai XXL. Confident level kena tinggi. Rajin-rajinlah tengok gambar model, gambar bajet retis yang letop-letop tu.

Saya tahu, jauh dalam lubuk hati semua wanita, semua nak kelihatan persis model. Jangan tipu hakak dik. Wanita + cantik berpisah tiada.

Eh, ya ampun. Panjangnya post saya ni. Korang baca sampai habis tak ni?

Ok last sekali saya nak pesan, bila dah kurus dah cantik. Pesan kat diri,

“Ya Allah, terima kasih atas semua usaha selama ni. Kau bantu aku. Peliharalah hati aku ya Allah. Semoga aku tetap menjaga batas-batas dalam berpakaian. Jauhkanlah hasutan syaitan dari goda hatiku untuk berpakaian yang menjolok mata di luar sana.” Aminn.

Ye, bila dah kurus iman kita pasti diduga. Kita tak sempurna, kan?

Semoga wanita-wanita di Malaysia lebih sihat, lebih fit, dan lebih cantik!


Gadis Ini Kongsi Produk Yang Dia Guna Rawat Breakout, Semua Beli Di Drugstore

Masalah jerawat, hampir ramai yang pernah mengalaminya terutama ketika di alam remaja. Masalah jerawat juga boleh berlaku apabila kita tersalah menggunakan produk perawatan wajah sehingga akhirnya menyebabkan timbulnya jerawat pada kulit wajah.

Lebih baik jika masalah jerawat dirawat sejak dari awal. Apabila masalah jerawat jadi semakin teruk maka sudah tentulah lebih banyak kos yang perlu dibelanjakan bagi merawat masalah itu.

Pemilihan produk yang tepat amat penting untuk memastikan kulit sentiasa sihat dan berseri. Produk yang dijual di drugstore juga sebenarnya bagus dan mampu merawat masalah kulit anda.

Pertama sekali, kulit muka aku breakout bukan disebabkan oleh pemakaian local produk tapi disebabkan alergik makanan. Jenis jerawat yang menyinggah tak payah cakap la semua jenis ada. Jerawat batu, nasi, pasir and so on. Kalau dah muka menggerutu cenggitu nak keluar rumah pon kurang confident apatah lagi nak jumpa orang. Nasib la aku jenis yang study jauh dari kampung takdela orang kenal sangat. Okay ni antara produk yang aku guna yang harga mampu milik dimana korang semua memang terlebih mampu nak beli.

Untuk korang yang kulit sensitif, korang boleh try guna ni. Sebab kulit aku memang over sensitif. Bila try je cleanser lain yang tak sesuai terus rasa pedih dan muka jadi kering gila plus merah-merah mintak cendol. Tapi yang ni serius best sebab dia moist kan kulit dan langsung tak mengeringkan kulit.

Okay part scrub ni korang kena pilih ikut jenis kulit sebab dia dah spesifikasi kan mengikut jenis kulit muka kita. Aku pilih yang oatmeal sebab dia punya biji scrub tu halus dari yang appricot punya. Yang oatmeal ni sesuai untuk korang yang dry skin sebab dia bertindak melembapkan kulit.

Okay toner ni tak semua orang rajin nak pakai. Tapi dia antara step yang paling penting dalam rutin harian. Bagi korang yang ada masalah pori terbukak lebar seluas kuali tu korang memang patut apply toner. Paling malas pon sehari sekali pon dah cukup la. Tak kisah la toner jenis apa pon janji sesuai dengan kulit muka korang.

Okay serum ni tak semua orang suka pakai jugak sebab ada yang jenis melekit dan berminyak. Korang kena pandai cari yang water based sebab dia terus meresap ke dalam kulit kita. Aku pilih yang ni sebab dia ada effect brightening dan moisturizing plus ada collagen sekali.

Mesti pelik kan, dah pakai serum pastu nak pakai moisturizer lagi? Aku suka double kan dia sebab kulit aku jenis dry. Lagipun aku suka buat benda ni mekap based sebelum aku pakai mekap sebab dia buat skin kita nampak moist and glow gittew.

Masker ni best gila babas sebab dahlah murah lepastu banyak pilihan pulak. Korang pon tau kan produk naruko ni antara produk yang best seller dekat taiwan. So aku pernah try yang hydrating dengan yang brightening. Dia punya skin lepas pakai memang best. Dia dapat minimize kan pores kita dan memang hydrate kan kulit. Serius korang kena try!

Okay dalam banyak-banyak ubat jerawat yang aku pernah try tapi yang ni paling superb. Bagi la jerawat besar gedabak mana pon dia boleh settle. Sapu malam ni esoknya terus lesap gittew. Lepas apply korang akan rasa panas atau pedih sikit mungkin sebab nak matikan kuman dekat jerawat tu.

Yang ni pon best sebab murah tapi berkesan. Ramai yang syorkan ubat parut yang sampai 80 hinggit tapi sis tak mampu nak beli. Last sekali cuba yang ni dan kesan dia memang bagus. Memang la dia punya kesan bukan harini sapu besok hilang. Makan masa jugak la diknon. Mana-mana ubat parut pon cenggitu la kesan dia. Yang aku cuba sampai kan ni dia murah tapi kesan dia setanding dengan yang mahal. Haa gitu.

Kesimpulannya aku baru try semua produk ni awal tahun 2018. Sekarang dah kira 2 bulan lebih la tapi serius menjadi. Sebab tu la aku kongsikan supaya korang pon boleh berjimat dalam merawat kulit. Aku paham macam mana perasaan bila muka menggerutu dengan jerawat dan parut berkeliaran. Self-confident tu memang low gila. Nah aku dah try bagi solusi dekat korang. Besok boleh pegi cari. Goodluck!


Terus Berjuang Gapai Istiqamah, Penampilan ‘Patuh Syariah’ Wan Sharmila Cetus Inspirasi!

Pelakon jelita berbakat besar yang dahulunya sering mewarnai industri hiburan tanah air, Wan Sharmila Wan Muhamed atau lebih dikenali sebagai Lala kini terus menjadi inspirasi ramai apabila terus berjuang gapai istiqamah dengan mengenakan penampilan ‘patuh syariah’ sejak memutuskan untuk berhijrah.

Malah, semakin hari penampilan aktres ini semakin ‘sejuk mata memandang’. Tidak hanya itu, dia juga dilihat sering menyibukkan diri dengan menghadiri majlis-majlis ilmu keagamaan untuk mengisi kekosongan jiwa dan rohani agar dapat menjadi lebih baik menuju jalan yang diredhai Allah SWT.

Perkara berkenaan menjadi buah mulut, apabila sebuah video dimuatnaik di laman Tiktok milik kelab peminat Wan Sharmila, baru-baru ini telah berjaya meraih perhatian wargamaya.

Video berkenaan memaparkan Lala yang momen-momen indah sewaktu aktres itu menjejakkan kaki di Tanah suci Mekah dan Madinah.

Setakat artikel ini ditulis, hantaran video berkenaan telah meraih sebanyak 729 ribu jumlah tontonan, 83.2 ribu tanda suka berserta 818 komen.

Hijabista sempat meninjau ruangan komen pada hantaran berkenaan dan mendapati rata-rata peminat menzahirkan rasa syukur diatas perubahan yang semakin hari semakin baik yang ditonjolkan oleh Lala.

Malah, dia disifatkan sebagai artis yang sentiasa berjuang untuk kekal istiqamah sebaik sahaja beliau memutuskan untuk berhijrah dahulu.

Selain itu, warganet juga menyatakan bahawa mereka kini lebih menyukai penampilannya Lala sekarang, kerana lebih ayu dan sopan.

Ada juga yang terinspirasi dengan hijrah yang dilakukan Lala dan mendoakan agar dirinya berjaya mengapai istiqamah hingga ke akhirnya. Berikut merupakan beberapa komen yang ditinggalkan netizen.

“Antara artis yang paling aku obsessed dengan hijrahnya. Semoga istiqamah selalu buat Wan Sharmila, love sangat”-kata mereka,” ujar warganet.

“Alhamdulillah, berserinya muka Wan Sharmila”, kata netizen.

“Yang baik itu baik dikekalkan dalam mencari husnulkhotimah. insyaallah amin”-tambah mereka,” tulis wargamaya.

Sekadar info, Wan Sharmila telah banyak membintangi drama, telefilem, serta filem tempatan. Antara drama bersiri popular lakonannya adalah Emil Emilda, Tari Tirana, 7 Hari Mencintaiku dan banyak lagi.

Pelakon berusia 42 tahun anak kelahiran Johor Bharu ini mula bergiat aktif dalam bidang lakonan sejak tahun 2005 sehingga kini.


Sambut Raya Dengan Cara Paling Sederhana & Cenderung Budaya, Shalma Ainaa Bijak Hasilkan Koleksi Raya

Bagi dunia fesyen di Malaysia, ia merupakan satu perjalanan penyesuaian, menerima budaya dan cabaran yang inovatif. Apa yang pernah dipakai oleh nenek moyang kita telah menjadi tradisi yang kuat untuk kita gunakan sebagai alat pada zaman moden.

Menyambut raya dengan cara yang paling sederhana dan cenderung budaya. Namun setiap tahun kita bertanya kepada diri sendiri, adakah kita sudah cukup memberi?

Pengarah kreatif Shalma Ainaa telah memimpin SHALS selama 10 tahun, kali ini menyematkan idea yang menyedihkan berdasarkan koleksi yang mengabungkan yang lalu dan yang baharu. Selepas bertahun-tahun meragui dan bersembunyi melalui bayangan, SHALS akhirnya bersedia untuk berkongsi koleksi yang sebagai penanda aras untuk tahun-tahun akan datang.

Ini adalah koleksi yang memberi penghormatan kepada masa lalu. Ini adalah koleksi yang membantu jenama SHALS membuka jalan ke era baharu. Koleksi ini adalah jambatan yang mengikat yang lama dengan yang baru.

Koleksi Raya SHALS tahun ini memperkenalkan beberapa siluet dan corak baharu untuk jenama tersebut. Di samping reka bentuk yang benar-benar baharu, bahan yang digabungkan dalam Old Meets New dipilih dengan teliti untuk memastikan keselesaan memenuhi kemewahan, sesuai untuk menyambut Raya di Malaysia.

Tahun ini, pengarah kreatif Shalma Ainaa mahukan karya abadi tidak pakai untuk musim raya malah boleh dipakai pada masa lain dalam setahun. Dia tidak mahu mengehadkan koleksi raya hanya untuk musim perayaan. Fleksibilitinya membolehkan orang ramai menggayakan pakaian mengikut citarasa mereka, sama ada mereka mahu pergi ke laluan yang lebih tradisional atau sentuhan moden.

Selain itu, Old Meets New menekankan keterangkuman. Terdapat sesuatu untuk semua orang, yang mewujudkan ruang untuk keperibadian dalam fesyen yang sederhana. Pasukan SHALS dan Shalma Ainaa telah mengeluarkan koleksi yang memenuhi keperluan semua orang. Kepelbagaian Old Meets New sudah pasti menjangkakan bahawa terdapat sekurang-kurangnya satu bahagian yang akan menarik minat seseorang.

“Pakaian kami sememangnya moden, walau bagaimanapun kesederhanaan biasa dan warna boleh pakai masih menjadikan koleksi kami tidak jauh dari tradisi,” kongsinya.

Old Meets New telah dilancarkan secara rasmi pada 18 Mac 2023 dengan jumlah keseluruhan daripada 10 rekaan wanita dan 6 rekaan lelaki untuk dipilih. Di sebalik karya ini, SHALS boleh bernafas dalam suasana baru. Menukar naratif dengan harapan bahawa semua komuniti akan dapat menyesuaikan diri dengan hala tuju baharu SHALS yang paling dinanti-nantikan.

Mengambil cabaran ini, SHALS memperkenalkan jalan cerita dan siluet baharu kepada komuniti mereka. Shalma Ainaa tahu bahawa gambar sahaja tidak akan memberikan keadilan kepada Old Meets New dan oleh itu filem fesyen pertama telah dilahirkan. Anda boleh tonton video yang kini telah mendapat lebih 150K tontonan di platform SHALS IG dengan lebih daripada 200 komen bertindak balas terhadap video tersebut.